hotchpotch/miracl-hf-unified huggingface dataset:
คอลัมน์ในคอร์เทกซ์
คอลัมน์ในคอร์เทกซ์ หรือ ไฮเปอร์คอลัมน์ หรือ มอดูลในคอร์เทกซ์ ( หรือ hypercolumn หรือ cortical module) เป็นเซลล์ประสาทกลุ่มหนึ่งในคอร์เทกซ์ ซึ่งสามารถใช้หัวตรวจ สอดเข้าไปเช็คตามลำดับตามแนวที่ตั้งฉากกับผิวคอร์เทกซ์ โดยที่เซลล์ประสาทกลุ่มนั้น มีลานรับสัญญาณที่เกือบจะเหมือนกัน
ส่วนเซลล์ประสาทภายใน "มินิคอลัมน์" เข้ารหัสคุณสมบัติของตัวกระตุ้นที่คล้าย ๆ กัน เปรียบเทียบกับคำว่า ไฮเปอร์คอลัมน์ ซึ่ง "หมายถึงหน่วยเซลล์ประสาทที่มีค่าหมดทั้งเซตสำหรับพารามิเตอร์ของลานรับสัญญาณเซตใดเซตหนึ่ง" ส่วนคำว่า มอดูลในคอร์เทกซ์ มีคำนิยามว่า เป็นไวพจน์ของไฮเปอร์คอลัมน์ (โดยเมานต์แคสเติล) หรือ ชิ้นเนื้อเยื่อชิ้นหนึ่งที่มีไฮเปอร์คอลัมน์หลายคอลัมน์ ที่แชร์ส่วนเดียวกัน
ยังไม่ชัดเจนว่า ศัพท์นี้หมายถึงอะไร คือ คอลัมน์ในคอร์เทกซ์ไม่สัมพันธ์กับโครงสร้างอย่างใดอย่างหนึ่งในคอร์เทกซ์เลย นอกจากนั้นแล้ว ยังไม่มีใครสามารถกำหนดวงจรประสาทแบบบัญญัติ (canonical) ที่สัมพันธ์กับคอลัมน์ในคอร์เทกซ์ และกลไกทางพันธุกรรมในการสร้างคอลัมน์ก็ยังไม่ปรากฏ
อย่างไรก็ดี สมมุติฐานการจัดระเบียบเป็นคอลัมน์นี้ เป็นสิ่งที่มีการอ้างอิงอย่างกว้างขวางที่สุด เพื่อจะอธิบายการประมวลข้อมูลของคอร์เทกซ์
ในเปลือกสมองของสัตว์เลี้ยงลูกด้วยนม เนื้อเทาที่หุ้มเนื้อขาว ประกอบด้วยชั้นเซลล์ประสาทต่าง ๆ เปลือกสมองของมนุษย์มีความหนาประมาณ 2-4 มิลลิเมตร ส่วนจำนวนของชั้นเซลล์ประสาทนั้น เหมือนกันในสัตว์เลี้ยงลูกด้วยนมทั้งหมด แต่ว่า มีจำนวนต่าง ๆ กันไปภายในคอร์เทกซ์ ส่วนในคอร์เทกซ์ใหม่ จะสามารถสังเกตเห็นชั้นทั้ง 6 ของคอร์เทกซ์ได้ แม้ว่า เขตหลายเขตอาจจะมีจำนวนชั้นบกพร่องไปบ้าง เช่นในเขต archipallium และ paleopallium
การจัดระเบียบโดยกิจเป็นคอลัมน์ ที่โดยเบื้องต้นมีการกำหนดกรอบโดยเวอร์นอน เมานต์แคสเติล เสนอว่า เซลล์ประสาทที่ห่างจากกันโดยแนวขวางมากกว่า 0.5 มิลลิเมตร (หรือ 500 ไมโครเมตร) จะไม่มีลานรับสัญญาณรับรู้ความรู้สึกที่มีส่วนเหมือนกัน และการทดลองอื่น ๆ ก็แสดงผลคล้าย ๆ กัน ตัวอย่างเช่น งานของบักซ์โฮเวเดน (ค.ศ. 2002) ของฮูเบล (ค.ศ. 1977) และของเลส (ค.ศ. 1990) เป็นต้น แสดงระยะห่างของเซลล์ประสาทที่ไม่มีลานรับสัญญาณคาบเกี่ยวกัน ว่าอยู่ในระหว่าง 200-800 ไมโครเมตร และงานวิจัยต่าง ๆ อื่นอีก ก็ประมาณว่ามีมินิคอลัมน์ 50-100 คอลัมน์ในไฮเปอร์คอลัมน์ และแต่ละมินิคอลัมน์ประกอบด้วยเซลล์ประสาท 80 ตัว
ประเด็นที่สำคัญก็คือ การจัดระเบียบเป็นคอลัมน์นั้น มุ่งกิจของเซลล์ประสาทเป็นหลักนิยาม และเป็นการสะท้อนการเชื่อมต่อกันเฉพาะที่ของเปลือกสมอง ที่การเชื่อมขึ้นและลงในส่วนหนาของเปลือกสมอง มีความหนาแน่นกว่าการเชื่อมต่อกันในแนวขวาง
เดวิด ฮูเบล และทอร์สเต็น วีเซล ทำงานวิจัยสืบต่อจากการค้นพบของเมานต์แคสเติลในคอร์เทกซ์รับความรู้สึกทางกาย ด้วยงานวิจัยในการเห็น และการค้นพบใหม่ที่เป็นส่วนให้ทั้งสองได้รับรางวัลโนเบลในปี ค.ศ. 1981 ก็คือ การพบว่า มีคอลัมน์ในคอร์เทกซ์สายตาเหมือนกัน และว่า คอลัมน์ที่อยู่ติดกันในคอร์เทกซ์สายตามีความสัมพันธ์กันโดยกิจ คือ คอลัมน์ที่อยู่ติดกันมักจะตอบสนองต่อทิศทางคล้าย ๆ กันของเส้นที่เห็นทางตา (เช่นเส้นตรง เส้นทแยง เส้นขวาง) ที่ก่อให้เกิดการส่งสัญญาณมากที่สุด หลังจากนั้น ฮูเบลและวีเซลก็ตามงานของตนด้วยงานวิจัย ที่แสดงอิทธิพลของความเปลี่ยนแปลงของสิ่งแวดล้อม ต่อการจัดระเบียบโดยคอลัมน์ และงานวิจัยเหล่านี้รวม ๆ กัน มีผลให้เขาทั้งสองได้รับรางวัลโนเบล
จากขนาดของเปลือกสมอง และขนาดของคอลัมน์ทั่ว ๆ ไป เราสามารถประมาณได้ว่ามีคอลัมน์ที่มีกิจเดียวกันประมาณ 2 ล้านคอลัมน์ในมนุษย์ และอาจจะมีมากกว่านั้น ถ้าคอลัมน์เหล่านั้นแชร์เซลล์ประสาท (คือมีส่วนที่เป็นส่วนของคอลัมน์อื่น) ดังที่เสนอโดยสุโนดะและคณะ
อมีณา ศิริรัตน์อัสดร
อมีณา ศิริรัตน์อัสดร (ชื่อเล่น: คิท) หรือชื่อเดิม อาภัสณี ศิริรัตน์อัสดร เป็นคนกรุงเทพมหานคร เกิดวันที่ 3 มีนาคม พ.ศ. 2526 จบการศึกษาปริญญาตรี มหาวิทยาลัยอัสสัมชัญ เป็นหนึ่งในศิลปินดูโอ้วงนีซ ศิลปินวงแรกของค่ายโดโจ ซิตี้ ประกอบสมาชิก กิรตรา พรหมสาขา ณ สกลนคร (กิ) และ อมีณา ศิริรัตน์อัสดร (คิท)
เริ่มมีผลงานเพลงราวปี 2541 ออกอัลบั้มชุดแรกภายใต้สังกัดโดโจ ซิตี้ อัลบั้ม "Niece" เป็นEp.อัลบั้ม มีเพลงจำนวน 5 เพลง เปิดตัวดัวยเพลง ไปพัก (Rest up!), บีบมือ (Squeeze), Just don't stop เป็นต้น ต่อด้วยอัลบั้มชุดที่สอง "Merci Merci" มีเพลงฮิต เช่น Kiss, ปลอดภัย (cuz you bigg!) เป็นต้น
ในปี 2556 คิทได้ขึ้นคอนเสิร์ตโดยเป็นแขกรับเชิญพิเศษที่รวบรวมศิลปินค่ายเบเกอรี่มิวสิค และค่ายโดโจ ซิตี้ อาทิศิลปินค่ายโดโจ โบ สุรัตนาวี สุวิพร (โบ ทีเค), นีซ, เอช, พิงค์ มิสเตอร์ซิสเตอร์ และอีกมากมาย ชื่อคอนเสิร์ตว่า "BMW Millennium Auto Presents P.O.P Party of The Bakerian" วันที่ 29 มิถุนายน พ.ศ. 2556 และกำลังจะมีคอนเสิร์ตอีกครั้งกับ "Boyd Ko Family Christmas Together" ในวันเสาร์ที่ 28 ธันวาคม พ.ศ. 2556 จำหน่ายบัตรเมื่อวันที่ 5 ตุลาคม
ปัจจุบัน เธอสมรสกับ Chris Tian ชาวอังกฤษ เมื่อวันที่ 9 กรกฎาคม พ.ศ. 2555 สถานที่จัดงาน โรงแรมเพนนินซูล่า กรุงเทพฯ1.ใครคือคนนั้น / ศิลปิน ไทรอัมพ์ส คิงดอม 
2.จินตนาการ / ศิลปิน มิสเตอร์ซิสเตอร์ 
3.ดอกไม้ / ศิลปิน วงนีซ 
4.อย่ายอมนะ / ศิลปิน วงเอช 
5. DON"MAKE ME CRY/ ศิลปิน ไทรอัมพ์ส คิงดอม 
6.JUST DON"STOP / ศิลปิน วงนีซ 
7.คิดถึงเธอ / ศิลปิน วงเอช 
8.อยากร็ / ศิลปิน มิสเตอร์ซิสเตอร์ 
9.อยากได้ / ศิลปิน ออย ช๊อกกิ้งพิ้งค์ 
10.ตอบแทน / ศิลปิน ไทรอัมพ์ส คิงดอม 
11.ข้อความ / ศิลปิน วงเอช 
12.ดาว / ศิลปิน คริสติน มารี นีเวล
1.เขิน / ศิลปิน ไทรอัมพ์ส คิงดอม 
2.ไม่รู้ / ศิลปิน วงเอช 
3.เศษส่วน / ศิลปิน คริสติน มารี นีเวล 
4.ปลอดภัย / ศิลปิน นีซ 
5.ล่ำบึก / ศิลปิน ไทรอัมพ์ส คิงดอม 
6.KISS / ศิลปิน คริสติน มารี นีเวล 
7.ผ้าเช็ดหน้า / ศิลปิน ไทรอัมพ์ส คิงดอม 
8.โอม / ศิลปิน วงเอช 
9.ลายมือไม่สวย / ศิลปิน นีซ 
10.อาม่าดุ / ศิลปิน มิสเตอร์ซิสเตอร์ 
11.คืนนี้ขอหอม / ศิลปิน ไทรอัมพ์ส คิงดอม 
12.BYE / ศิลปิน คริสติน มารี นีเวล
"Made In Dojo City 1" คืออีกหนึ่งอัลบั้มรวมเพลงจากสาว ๆ ค่ายโดโจ ซิตี้ แต่ในอัลบั้มนี้ทุกเพลงจะมาในรูปแบบของอะคูสติก น่าฟังไปอีกแบบ หลายเพลงฮิตจากหลายศิลปินในค่ายถูกรวมไว้ในอัลบั้มของพวกเธอ อาทิ "อยากอยู่อย่างนี้ไปนาน ๆ " ของProject H ,"ไม่ชอบ ไม่ชอบ","ไปพัก" ของNiece และ "อยากบอกกับเธอว่ารักเธอ" ของออย
"Made In Dojo City 2 Dojo Acoustic" คืออีกหนึ่งอัลบั้มรวมเพลงจากสาว ๆ ค่ายโดโจ ซิตี้เหมือนกับ "Made In Dojo City 1" แต่ในอัลบั้มนี้ทุกเพลงจะมาในรูปแบบของอะคูสติก น่าฟังไปอีกแบบ หลายเพลงฮิตจากหลายศิลปินในค่ายถูกรวมไว้ในอัลบั้มของพวกเธอ อาทิ "ไม่รู้" ของProject H ,"บีบมือ"ของNiece ,"กันและกัน" ของTK และ "อยากได้" ของออย
1 E+22 m²
1 E+22 m² เป็นอันดับของขนาดของสิ่งที่มีพื้นที่ระหว่าง 10,000,000,000 ถึง 100,000,000,000 ล้านตารางกิโลเมตร
พื้นที่ขนาดน้อยกว่า 1 หมึ่นล้านล้านตารางกิโลเมตร
พื้นที่ขนาดมากกว่า 1 แสนล้านล้านล้านตารางกิโลเมตร
โซนี่ เอ็กซ์พีเรียแซด1
โซนี่ เอ็กซ์พีเรียแซด1 () เป็นสมาร์ตโฟน รุ่นระดับสูง ใช้ระบบปฏิบัติการแอนดรอยด์ ผลิตโดยโซนี่ โดยส่วนใหญ่รู้จัก แซด1 ในชื่อ "โฮนามิ" () ซึ่งเป็นชื่อรหัสสำหรับการพัฒนาและผลิตรุ่นนี้ โดยเปิดตัวในงาน ไอเอฟเอ 2013 เมื่อวันที่ 4 กันยายน พ.ศ. 2556 ซึ่งจะวางขายในสหราชอาณาจักรวันที่ 20 กันยายน พ.ศ. 2556 และในประเทศอื่นๆ ภายในเดือนตุลาคม พ.ศ. 2556
เอ็กซ์พีเรียแซด1 เป็นสมาร์ตโฟนที่สามารถกันน้ำ และ กันฝุ่น ได้รับมาตรฐานไอพี 55 และ 58 และมีกล้องความละเอียด 20.7 ล้านพิกเซล ใช้โซนี่ จีเลนส์ และหน่วยประมวลผลภาพ ไบออนซ์ (BIONZ) รวมไปถึงส่วนต่อประสานกับผู้ใช้ แบบใหม่ และการออกแบบที่ใช้อะลูมิเนียม และกระจก บนตัวเครื่อง
โซนี่ เอ็กซ์พีเรียแซด1 มีคุณสมบัติที่คล้ายคลึงกับรุ่นก่อนหน้าอย่าง เอ็กซ์พีเรียแซด ซึ่งมีการออกแบบที่เรียกว่า "ออมนิบาลานซ์" (Omni-Balance) โดยมุ่งเน้นในการสร้างความสมดุลจากมุมมองในทุกๆ ทิศทาง เอ็กซ์พีเรียแซด1 มีขอบที่โค้งมน และมีผิวเรียบทุกด้าน โดยขอบเชื่อมต่อติดกันทั้งตัวเครื่อง ทำมาจากอะลูมิเนียม ส่วนด้านหน้าและด้านหลัง จะใช้กระจก ปุ่มเปิด-ปิด ทำมาจากอะลูมิเนียม อยู่ทางด้านขวาของตัวเครื่อง ซึ่งที่ตั้งของมันสามารถทำให้ใช้โทรศัพท์ด้วยมือเดียวได้อย่างสะดวก โดยมีแรงบันดาลใจมาจากปุ่มด้านข้างของนาฬิกาหรู แซด1 วางขายทั้งหมด 3 สี คือสีดำ, สีขาว และ สีม่วง โดยแซด1 มีตัวเครื่องที่ค่อนข้างหนา (หนา 8.5 มิลลิเมตร) และหนัก (169 กรัม) และมีส่วนของหน้าจอหนากว่า เอ็กซ์พีเรียแซด แม้ว่าจะมีขนาดหน้าจอเท่ากัน ซึ่งโซนี่กล่าวว่า ต้องขยายขนาดเนื่องจากต้องรองรับเซนเซอร์ของกล้องที่มีขนาดที่ใหญ่ขึ้น เอ็กซ์พีเรียแซด1 ได้รับการรับรองการกันน้ำ และ กันฝุ่น ด้วยค่าไอพี 55 และ 58 ซึ่งแตกต่างจากเอ็กซืพีเรียแซด เพราะว่าแซด1 ไม่มีฝาปิดรูหูฟังกันน้ำ แต่สามารถกันน้ำได้ โดยแซด1 ใช้สแนปดรากอน 800 ควอดคอร์ คล็อกที่ 2.2 จิกะเฮิรตซ์ ซึ่งเป็นหน่วยประมวลผลล่าสุดของควอล์คอมม์ และใช้แรม 2 จิกะไบต์ ส่วนหน้าจอนั้นมีขนาด 5 นิ้ว ใช้เทคโนโลยี โซนี่ ไตรลูมีนอส และ เอ็กซ์เรียลลีตีเอนจิน เพื่อช่วยในการรับชมรูปภาพ และวิดีโอ ได้สวยงามขึ้น และแบตเตอรีมีความจุ 3000 มิลลิแอมป์
เอ็กซ์พีเรียแซด1 ทำงานบนแอนดรอยด์ 4.2.2 พร้อมกับโซนี่ลันเชอร์ ซึ่งจะประกอบด้วยซอฟต์แวร์เพิ่มเติมต่างๆ ของโซนี่ เช่น วอล์คแมน แอปพลิเคชันเล่นสื่อ รวมไปถึงแอปพลิเคชันอัลบัม และวิดีโอ โดยแซด1 จะมีเทคโนโลยีเนียร์ฟีลด์คอมมูนิเคชัน หรือเอ็นเอฟซี ซึ่งเป็นคุณสมบัติที่จะสามารถเชื่อมต่อสมาร์ตโฟนกับโทรทัศน์ที่รองรับ หรือเล่นเพลงผ่านลำโพงที่รองรับระบบเอ็นเอฟซี รวมไปถึงแบตเตอรีที่สามารถอยู่ได้ทนนานมากขึ้นกว่าเดิม ส่วนแอปพลิเคชันของกูเกิล (เช่น กูเกิล โครม, กูเกิล เพลย์, กูเกิล เสิร์ช, กูเกิล แมปส์, กูเกิล ทอล์ก) จะติดตั้งลงในเครื่องตั้งแต่วางจำหน่าย ส่วนซอฟต์แวร์กล้องจะถูกปรับเปลี่ยนใหม่ทั้งหมด โดยมีคุณสมบัติเด่นคือ ไทม์ชิฟต์ (TimeShift)
ทุกรุ่นรองรับ 2 จี จีเอสเอ็ม 4 เครือข่าย (850, 900, 1800, 1900) และ 3 จี ยูเอ็มทีเอส 5 เครือข่าย (850, 900, 1700, 1900, 2100) ยกเว้นรุ่น SO-01F โดยในประเทศไทยจะวางจำหน่ายโมเดล C6902 ก่อน ส่วนโมเดล C6903 ที่รองรับเครือข่าย 4G LTE จะนำเข้ามาในภายหลัง
อีวา มารี
แนทาลี อีวามารี เนลสัน (Natalie Evamarie Nelson) เกิดวันที่ 19 กันยายน ค.ศ. 1984 หรือที่รู้จักในชื่อ แนทาลี อีวา มารี (Natalie Eva Marie) นักแสดง, ฟิตเนส โมเดล, ผู้จัดการ และนักมวยปล้ำอาชีพชาวอเมริกัน ปี 2013 ได้เซ็นสัญญาเป็นนักมวยปล้ำกับดับเบิลยูดับเบิลยูอี(WWE) เป็นหนึ่งในผู้ร่วมรายการโทเทิลดีวาส์ โดยใช้ชื่อ อีวา มารี (Eva Marie) ปี 2017 ได้แยกทางกับWWE
โจโจ ออฟเฟอร์แมน
โจฌอน อเล็กซี ออฟเฟอร์แมน (Joseann Alexie Offerman) เกิด 10 มีนาคม ค.ศ. 1994 เป็นผู้ประกาศบนเวที, ผู้จัดการส่วนตัว, นักมวยปล้ำอาชีพ และนักร้องชาวอเมริกัน ปัจจุบันเป็นโฆษกผู้ประกาศให้กับWWEภายใต้ชื่อ โจโจ (JoJo) เป็นอดีตผู้ร่วมรายการโทเทิลดีวาส์
เธอเป็นลูกสาวของอดีตนักเบสบอลมืออาชีพ José Offerman เธอเป็นเชื้อสายเม็กซิกันและโดมินิกัน
วัดดอนทราย
วัดดอนทราย ตั้งอยู่เลขที่ 1 บ้านดอนทราย หมู่ที่ 1 ตำบลดอนทราย อำเภอปากท่อ จังหวัดราชบุรี สังกัดคณะสงฆ์มหานิกาย
วัดดอนทราย ตั้งเมื่อ พ.ศ. 2404 ได้รับพระราชทานวิสุงคามสีมาเมื่อวันที่ 22 พฤศจิกายน 2534 วิสุงคามสีมา กว้าง 52 เมตร ยาว 52 เมตร ที่ดินตั้งวัดมีเนื้อที่ 23 ไร่ ที่ธรณีสงฆ์ จำนวน 1 แปลง มีเนื้อที่ 14 ไร่ 1 งาน
วัลลภ สุปริยศิลป์
ดร.วัลลภ สุปริยศิลป์ อดีตหัวหน้าพรรคเพื่อธรรม และเป็นอดีตสมาชิกสภาผู้แทนราษฎรจังหวัดน่าน 8 สมัย และเป็นบิดาของนายณัฐพงษ์ สุปริยศิลป์ อดีต ส.ส. พรรคเพื่อไทย
วัลลภ สุปริยศิลป์ เกิดเมื่อวันที่ 3 เมษายน พ.ศ. 2483 เป็นชาวจังหวัดน่าน สำเร็จการศึกษาระดับปริญญาตรี วิทยาศาสตรบัณฑิต สาขาคณิตศาสตร์ (เกียรตินิยม) จากจุฬาลงกรณ์มหาวิทยาลัย ระดับปริญญาโท M.Sc. สาขา Industrial Mathematic and Statisties จาก University of Aston in Birmingham ประเทศอังกฤษ และระดับปริญญาเอก Ph.D สาขา Industrial Technology จาก University of Bradford ประเทศอังกฤษ
วัลลภ สมรสกับนางอันธิกา สุปริยศิลป์ มีบุตร 3 คน
วัลลภ สุปริยศิลป์ เสียชีวิตด้วยโรคมะเร็ง เมื่อวันที่ 15 กุมภาพันธ์ พ.ศ. 2561
ดร.วัลลภ ได้รับเลือกตั้งเป็นสมาชิกสภาผู้แทนราษฎรจังหวัดน่าน ในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2526 สังกัดพรรคกิจสังคม ต่อมาในปี พ.ศ. 2529 เว้นว่างไปหนึ่งสมัย และได้รับเลือกตั้งอีกครั้ง ในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2531 สังกัดพรรครวมไทย "(ซึ่งต่อมาเปลี่ยนเป็น พรรคเอกภาพ)" ต่อมาเขาได้เข้าร่วมงานกับนายณรงค์ วงศ์วรรณ และได้เป็นกรรมการบริหารพรรคสามัคคีธรรม และเป็น ส.ส.สมัยที่ 3 ในการเลือกตั้งสมาชิกสภาผู้แทนราษฎรไทยเป็นการทั่วไป มีนาคม พ.ศ. 2535 แต่ในการเลือกตั้งเดือนกันยายนของปีเดียวกัน เขาสอบตก จากนั้นจึงย้ายเข้าสังกัดพรรคชาติไทย และได้รับเลือกตั้งสมัยที่ 4 ในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2538 และในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2539 ในนามพรรคชาติพัฒนา
ในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2544 การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2548 เขาได้รับเลือกตั้งอีก 2 สมัยติดต่อกัน ในสังกัดพรรคไทยรักไทย จนกระทั่งพรรคไทยรักไทย ถูกยุบพรรคเขาจึงได้ย้ายเข้าสังกัดพรรคพลังประชาชน และได้รับเลือกตั้งอีกเป็นสมัยที่ 8
ใน พ.ศ. 2554 เขาได้สนับสนุนให้บุตรชาย คือ นายณัฐพงษ์ สปริยศิลป์ ลงสมัครรับเลือกตั้ง ส่วนตัวเขาลงสมัครรับเลือกตั้งในระบบบัญชีรายชื่อ ลำดับที่ 113 ต่อมาเขาได้เข้ารับตำแหน่งหัวหน้าพรรคเพื่อธรรม และ
ในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2557 เขาลงสมัครรับเลือกตั้งในระบบบัญชีรายชื่อของพรรคเพื่อธรรม แต่การเลือกตั้งครั้งดังกล่าว เป็นโมฆะตามคำวินิจฉัยของศาลรัฐธรรมนูญ
จักรพรรดินีเซี่ยวเฉิงเหริน
สมเด็จพระจักรพรรดินีเสี้ยวเฉิงเหริน ()ทรงเป็นสมเด็จพระจักรพรรดินีพระองค์แรกในจักรพรรดิคังซีทรงมาจากราชสกุล เฮ่อเซ่อหลี่ อภิเษกสมกับจักรพรรดิคังซีตั้งพระชันษายังน้อย และสิ้นพระชนม์เมื่อพระชนมายุ 20 พระชันษา ซึ่งเป็นสมเด็จพระจักรพรรดินี ในฐานะสมเด็จพระอัครมเหสีที่พระชนม์น้อยที่สุดในราชสมบัติในราชวงศ์ชิง
สมเด็จพระจักรพรรดินีเสี้ยวเฉิงเหรินทรงได้รับการเฉลิมพระนามหลังเสด็จสวรรคตแล้วว่า :
วัดโชติทายการาม
วัดโชติทายการาม เป็นวัดในพระพุทธศาสนาเถรวาท สังกัดคณะสงฆ์มหานิกาย ตั้งอยู่เลขที่ 3 หมู่ที่ 1 ต.ดำเนินสะดวก อ.ดำเนินสะดวกจ.ราชบุรี
สร้างขึ้นด้วยศรัทธาของคุณปู่มั่ง มั่งมี คหบดีผู้มีใจกุศล ถวายที่ดินของตนเพื่อสร้างวัด กับทั้งบอกบุญชาวบ้านรวมเงินได้ 1 ชั่งเศษ ก่อสร้างกุฏิ 1 หลัง เมื่อ พ.ศ. 2417 แล้วนิมนต์พระภิกษุช่วง จากวัดบางคนฑีใน มาเป็นเจ้าอาวาสองค์แรก
ตั้งอยู่เลขที่ 3 หมู่ที่ 1 ต.ดำเนินสะดวก อ.ดำเนินสะดวก จ.ราชบุรี
วัดอุบลวรรณาราม
วัดอุบลวรรณาราม ชื่อเดิม วัดอุบลวรรณาราม ตั้งอยู่บ้านเลขที่ 12 หมู่ที่ 3 ต.ศรีสุราษฎร์ อ.ดำเนินสะดวก จ.ราชบุรี รหัสไปรษณีย์ 70130 โทรศัพท์ 032-241035 สังกัดคณะสงฆ์ มหานิกาย
ตั้งอยู่เลขที่ ๑๒ หมู่ที่ ๓ ตำบลศรีสุราษฎร์ อำเภอดำเนินสะดวก จังหวัดราชบุรี ความเป็นมาของชื่อวัด คุณโยมบัว ไม่ทราบนามสกุล เป็นหัวหน้าพร้อมด้วยญาติมิตร ซื้อที่ดินถวายให้เป็นที่ตั้งวัดเมื่อพ.ศ. ๒๔๒๙ จำนวน ๒ ขนัด เนื้อที่ ๒๔ ไร่ ๙๑ ตารางวา มอบถวายให้พระอธิการหนู จัดตั้งวัดขึ้น จึงขนานนามผู้ถวายที่ดินเป็นชื่อวัดนามว่า บัว เป็น อุบล + วรรณา + อาราม
“ อุบลวรรณาราม ” และได้รับพระราชทานวิสุงคามสีมา เมื่อ พ.ศ. ๒๔๔๙ สร้างอุโบสถ ขึ้น ๑ หลัง
สภาพเมื่อแรกตั้งวัด มีศาลาการเปรียญไม้ไผ่ ๑ หลัง และกุฏิมุงจาก ๓ ห้อง บนเนื้อที่ ๒๔ ไร่ ๙๑ ตารางวาและภายหลังมีผู้ซื้อที่ดินถวายเพิ่มเติมอีก จำนวนหนึ่ง
รายนามเจ้าอาวาสวัดอุบลวรรณาราม
พ.ศ.2470 ต.ศรีสุราษฎร์ อ.ดำเนินสะดวก จ.ราชบุรี บิดาชื่อ นายเป้า มารดาชื่อ นางเปลี่ยน นามสกุล แซ่อุ่น อุปสมบทเมื่ออายุ 20 ปี ณ. วันที่ 28 เดือนมิถุนายน พ.ศ.2490 ณ. พัทธสีมา
วัดอุบลวรรณาราม ต.ศรีสุราษฎร์ อ.ดำเนินสะดวก จ.ราชบุรี
เป็นอาคารรูปทรงไทยก่ออิฐถือปูน มีจิตรกรรมฝาผนังเป็นไม้สักแกะสลักรูปรามเกียรต์
ณิชชาอร จินดาพล
ณิชชาอร จินดาพล เป็นนักกีฬาแบดมินตันหญิงชาวไทย ผู้เข้าแข่งขันรายการเจแปนซูเปอร์ซีรีส์ 2012 และเป็นแชมป์หญิงเดี่ยวในการแข่งขันรายการโยเน็กซ์แคนาดาโอเพน 2013
ณิชชาอร จินดาพล เกิดวันที่ 31 มีนาคม พ.ศ. 2534 เป็นชาวจังหวัดภูเก็ต เริ่มเล่นแบดมินตันเมื่ออายุได้ 8 ปีพร้อมกับพี่สาวจากคำแนะนำของผู้เป็นพ่อ เธอสำเร็จการศึกษาระดับมัธยมปลายจากโรงเรียนสตรีวิทยา 2 และระดับปริญญาตรี คณะบริหารธุรกิจระหว่างประเทศ มหาวิทยาลัยศรีปทุม ในวันที่ 1 เมษายน พ.ศ. 2555 เธอได้เป็นแชมป์การแข่งขันประเภทหญิงเดี่ยวในรายการเวียดนามอินเตอร์เนชันแนลชาเลนจ์ 2012 ณิชชาอรได้รับรางวัลเหรียญเงินจากการแข่งขันแบดมินตันในเอเชียนเกมส์ 2010 ประเภททีมหญิง
เดือนเมษายน พ.ศ. 2555 ณิชชาอรเข้าแข่งขันรายการซิปุตราฮานอยเวียดนามอินเตอร์เนชันแนลชาลเลนจ์ 2012 ในประเภทหญิงเดี่ยว ที่ซึ่งเธอได้เข้าสู่รอบชิงชนะเลิศโดยได้พบกับอะยุมิ มิเนะ จากประเทศญี่ปุ่น จากนั้น ช่วงปลายเดือนเดียวกันนี้ ณิชชาอรเข้าแข่งขันรายการโยเน็กซ์ซันไรส์อินเดียนโอเพน 2012 ซึ่งเธอผ่านรอบแรกได้โดยยีกิต เนสลีฮาน ผู้เป็นนักแบดมินตันจากประเทศตุรกีได้ขอถอนตัว วันที่ 6 ตุลาคม ของปีเดียวกันนี้ ณิชชาอรเข้าแข่งขันรายการเอสซีจีออลไทยแลนด์แชมเปียนชิพ 2555 รอบรองชนะเลิศประเภทหญิงเดี่ยว โดยเป็นฝ่ายชนะทรัพย์สิรี แต้รัตนชัย 2-1 เกม ด้วยคะแนน 21-17,21-23, 21-10 และณิชชาอรได้ตำแหน่งรองแชมป์ โดยเป็นฝ่ายแพ้ต่อรัชนก อินทนนท์ ในรอบชิงชนะเลิศ และในเดือนพฤศจิกายน เธอได้เข้าแข่งขันรายการโยเน็กซ์-ซันไรส์ฮ่องกงโอเพน 2012 ในฐานะมือวางอันดับที่ 35 ของโลก
วันที่ 10 มกราคม พ.ศ. 2556 ณิชชาอรเข้าแข่งขันศึกวิคเตอร์โคเรียโอเพน 2013 ประเภทหญิงเดี่ยว โดยเป็นฝ่ายชนะจูเลียน เชงก์ จากประเทศเยอรมนีที่คะแนน 21-19, 21-8 เดือนเมษายน พ.ศ. 2556 ณิชชาอรเข้าแข่งขันรายการโยเน็กซ์ออสเตรเลียนโอเพน 2013 ในฐานะมือวางอันดับ 4 ของรายการ ที่ซึ่งเธอได้ตำแหน่งรองแชมป์ในประเภทหญิงเดี่ยว และในวันที่ 18 กรกฎาคม ของปีเดียวกันนี้ เธอได้เข้าแข่งขันประเภทหญิงเดี่ยวรายการโยเน็กซ์แคนาดาโอเพน 2013 โดยในรอบนี้ ณิชชาอรเป็นฝ่ายชนะจาง เป่ยเหวิน จากสหรัฐอเมริกา ที่คะแนน 21-14, 15-8 ซึ่งจาง เป่ยเหวิน ได้มีอาการบาดเจ็บและขอถอนตัว ส่วนในวันที่ 19 กรกฎาคม เธอเป็นฝ่ายชนะชาน ซือคา จากฮ่องกง 2-1 เกม ที่คะแนน 21-16, 19-21 และ 21-18 จากนั้น ในวันที่ 21 กรกฎาคม ณิชชาอรเป็นฝ่ายชนะมาริน แคโรลินา จากประเทศสเปน 2-1 เกม ด้วยคะแนน 15-21, 21-10 และ 21-18 ก่อนที่จะเข้าสู่รอบชิงชนะเลิศ และได้เป็นแชมป์รายการนี้ โดยเป็นฝ่ายชนะยิป ปุยยิน จากฮ่องกงที่ 2-0 เกม ด้วยคะแนน 21-18 และ 21-16
วันที่ 29 สิงหาคม พ.ศ. 2556 ในการแข่งขันแบดมินตันชิงชนะเลิศแห่งประเทศไทยประจำปี 2556 ประเภทหญิงเดี่ยว ณิชชาอรสามารถผ่านรอบสองเข้าสู่รอบสามได้โดยไม่ต้องลงแข่งเนื่องด้วยภัทรสุดา ไชยวรรณ ได้ถอนตัวจากรอบดังกล่าวเพราะอาการบาดเจ็บ และในวันที่ 30 สิงหาคม รอบก่อนรองชนะเลิศของรายการเดียวกันนี้ ณิชชาอรเป็นฝ่ายชนะอนาวิกา อินทรวัฒนา 2 เกม ด้วยคะแนน 21-9, 21-11 และเข้าสู่รอบตัดเชือกโดยได้พบกับพรทิพย์ บูรณะประเสริฐสุข
กล้วยนวล
กล้วยนวล หรือ กล้วยหัวโต เป็นกลุ่มของกล้วยอบิสซิเนียที่ไม่เป็นรู้จักมากนัก บางครั้งมีชื่อวิทยาศาสตร์ "Musa nepalensis" หรือ "Ensete giganteum" หรือ "Ensete wilsonii" เป็นพืชพื้นเมืองในจีน เนปาล อินเดีย พม่า และประเทศไทยในพื้นที่สูง ลำต้นเป็นเหง้าไม่แตกหน่อ โคนป้อมใหญ่ สีของกาบลำต้นเทียมสีเขียว มีนวลเป็นไขหนา ก้านใบมีสีเขียว มีร่องเปิด เส้นกลางใบสีเขียว ริ้วประดับสีเขียว ลักษณะคล้ายกล้วยผา ริ้วประดับเรียงสลับกับดอกและชิดติดกันมาก ช่อดอกขนาดใหญ่ โค้งลง ผลใหญ่กลมป้อม เมล็ดขนาดใหญ่ สีดำ มีจำนวนมาก
กล้วยนวลเป็นพืชที่รับประทานได้ ชาวเมี่ยนนำปลีไปแกง และนำกาบกล้วยไปเป็นอาหารหมู
อายส์แดตซีอินเดอะดาร์ก
อายส์แดตซีอินเดอะดาร์ก () คือสตูดิโออัลบั้มลำดับที่ 12 ของศิลปินชายชาวอเมริกัน เคนนี โรเจอส์ ออกวางขายในสหรัฐอเมริกาในวันที่ 30 สิงหาคม ปี 1983 มียอดขายปัจจุบันมากกว่า 15 ล้านชุดทั่วโลก
อายส์แด็ทซีอินเดอะดารค์ ถือเป็นผลงานชุดที่ 3 ของ แบร์รี กิบบ์ ตั้งแต่ปี 1980 ที่ไม่ได้ทำร่วมกับวง บีจีส์ กิบบ์เป็นผู้เขียนเพลงส่วนใหญ่ในอัลบั้ม ที่ให้อารมณ์ หวนกลับไปในวันเก่าๆเมื่อสมัยที่ โรเจอส์ อยู่กับวง The First Editon ในตอนแรก เพลง Island In The Stream ไม่ใช่เพลงร้องคู่ และโรเจอส์ก็ไม่ปลื้มนัก แต่ภายหลัง จากที่ Dolly Parton ได้มาร้องร่วมด้วย ทำให้เพลงนี้ไปได้สวย และกลายเป็นเพลงฮิต โด่งดังไปทั่ว เพลงนี้สามารถขึ้นอับดับ 1 ทั้งชารต์เพลงป๊อปและคันทรี ได้ และภายหลังก็กลายเป็นเพลงอันดับ 1 แห่งปี 1983 
อีกเพลงหนึ่งในอัลบั้มนี้ คือ Buried Treasure เป็นซิงเกิ้ล ที่สามารถขึ้นอันดับ 3 ในชารต์เพลงคันทรีได้ และเพลง This Woman ซึ่งขึ้นถึง ท๊อป 20 ทั้งชารต์เพลงป๊อปและคันทรี ขณะเดียวกัน เพลงชื่อเดียวกับอัลบั้ม Eyes That See In The Dark ยังขึ้นชารต์เพลงฮิตที่ประเทศอังกฤษ เป็นเวลา 6 สัปดาห์ในท๊อป 100
เพลง I Will Always Love You ที่อยู่ในอัลบั้มนี้ แต่งโดย Barry และ Maurice Gibb และเป็นคนละเพลง กับ เพลงชื่อดังที่ชื่อเหมือนกับเพลงนี้ ซึ่งแต่งโดย Dolly Parton ซึ่งภายหลัง เคนนี โรเจอส์ อัดเพลงฮิตเพลงนี้ ของ Dolly Parton ใหม่โดยถูกรวมอยู่ในอัลบั้มเพลงคัฟเวอร์ Vote for Love ในปี 1996
เพลง "Buried Treasure" มีชื่อคล้ายกับเพลง Buried Treasures ซึ่งอยู่ในอัลบั้ม Love or Something Like It ปี 1978 ของ โรเจอส์ 
และไม่เคยถูกตัดโปรโมตเป็นซิงเกิ้ล Bee Gees ร่วมประสานเสียงในเพลง "Living with You" ขณะเดียวกัน Gatlin Brothers ก็ร่วมประสานเสียงในเพลง "Buried Treasure" and "Evening Star" เช่นกัน
"ดิอายส์แดตซีอินเดอะดาร์กเดโม่" เป็นเดโม่อัลบั้ม โดย Barry Gibb แต่เดิมแล้วตั้งใจออกมาเป็นเทปโดเม่ให้นักสะสมเท่านั้นแต่ภายหลังก็มี CD ด้วย โดยมีการขายอย่างถูกกฎหมายผ่านทาง Itunes ในปี 2006 .
วัดท่าเรือ
วัดท่าเรือ เป็นวัดราษฎร์ของพระสงฆ์ไทย ฝ่ายมหานิกาย ตั้งอยู่เลขที่ 186 หมู่ 2 ตำบลแพงพวย อำเภอดำเนินสะดวก จังหวัดราชบุรี
วัดท่าเรือ เป็นวัดเก่าแก่ ที่สันนิษฐานว่า สร้างมาตั้งแต่ ร.ศ. 124 ตามหลักฐานเป็นอักษรจารึกไว้ที่หลังคาโบสถ์ วัดท่าเรือเริ่มแรกเป็นเพียงสำนักสงฆ์ มีหลวงพ่อแก้วปกครองคณะสงฆ์ เมื่อชาวบ้านเกิดความเลื่อมใสศรัทธา จึงร่วมกันบริจาคทรัพย์สร้างโบสถ์พร้อมพระประธาน ในโบสถ์ 1องค์ แล้วเสร็จในปี พ.ศ. 2451 และตั้งชื่อวัดว่า “วัดเก่าท่าเรือ” เพราะสมัยก่อนสถานที่ตรงนี้เป็นท่าเรือ มีผู้คนนำสินค้ามาขายกันมากมาย ชาวบ้านจะเดินทางไปไหน ก็ต้องมาต่อเรือที่ท่าเรือแห่งนี้ เมื่อสร้างโบสถ์เสร็จชาวบ้านได้นำแท่นหินศิลาแดงมาให้ช่างแกะสลักเป็นพระพุทธรูปชื่อว่า “หลวงปู่แดง”แล้วนำไปประดิษฐานในโบสถ์อีกหนึ่งองค์ ต่อมาชาวบ้านได้ร่วมกันบริจาคทรัพย์สร้างโบสถ์ใหม่แทนหลังเก่าที่ทรุดโทรม แล้วเสร็จในปี พ.ศ. 2499 ได้รับพระราชทานวิสุงคามสีมาเมื่อวันที่ 5 กุมภาพันธ์ พ.ศ. 2500และได้เปลี่ยนชื่อจาก “วัดเก่าท่าเรือ”เป็น “วัดท่าเรือ”จนถึงปัจจุบัน
เทศบาลตำบลปากน้ำฉวาง
เทศบาลตำบลปากน้ำฉวาง เป็น ๑ ใน ๑๐ ของเทศบาลตำบลของอำเภอฉวาง ตั้งอยู่บ้านปากน้ำ เลขที่ ๒๑๑ หมู่ที่ ๗ ตำบลฉวาง อำเภอฉวาง จังหวัดนครศรีธรรมราช อยู่ห่างจากที่ว่าการอำเภอฉวาง ประมาณ ๔ กิโลเมตร มีเนื้อที่ประมาณ ๕๕ ตารางกิโลเมตร หรือประมาณ ๓๔,๓๗๕ ไร่ มีฐานะเป็นนิติบุคคลและเป็นหน่วยงานบริหารราชการส่วนท้องถิ่น ที่จัดตั้งขึ้นตามพระราชบัญญัติสภาตำบลและองค์การบริหารส่วนตำบล พ.ศ. ๒๕๓๗ ซึ่งกระทรวงมหาดไทยได้ประกาศจัดตั้งเป็นองค์การบริหารส่วนตำบล โดยมีประกาศในพระราชกิจจานุเบกษา ฉบับประกาศทั่วไป เล่มที่ ๑๑๓ ตอนพิเศษ ๕๒ ง ลงวันที่ ๒๕ ธันวาคม พ.ศ. ๒๕๓๙
คำว่า “ฉวาง” น่าจะมาจากคำว่า “ขวาง” ดังที่ตำนานพระธาตุเมืองนครศรีธรรมราช (ระเบียงตีนธาตุ) ในสมัยสมเด็จพระนารายณ์มหาราช ได้กล่าวถึงการทำระเบียงล้อมพระบรมธาตุเจดีย์ และอีกตอนหนึ่งมีความว่า “ขุนศรีพลแปดอ้อมแสนเมืองขวางเจ้าเมืองสระสี่ห้อง” และอีกตอนหนึ่งมีความว่า “ขุนศรีพลแปดอ้อมแสนเมืองขวางเอาเชงทำกุฎีวัดคูหา วัดฉวาง วัดลำพูน เอามามุงพระทำศาลา” ต่อมาคำนี้กลายเป็นเสียง “ฉวาง” และใช้เรื่อยมาจนถึงปัจจุบัน ล่วงมาถึง พ.ศ. 2354 ในแผ่นดินรัชกาลที่ 2 แห่งกรุงรัตนโกสินทร์ พระเจ้าน้องยาเธอกรมหมื่นศักดิ์พลเสพย์ กราบทูลพระกรุณาว่า ข้าหลวงกรมการเมืองนครขาดอยู่ มิครบตามตำแหน่งจึงทรงพระกรุณาโปรดเกล้าฯ ให้จัดตั้งเสริมให้ครบตามตำแหน่ง ณ วันจันทร์ เดือน 12 ขึ้น 5 ค่ำ ปีมะเมีย ศรีศก พ.ศ. 2354 ว่าเมืองขวาง หรือฉวาง มีฐานะเป็น”แขวงที่ฉวางท่าชี” ประกอบด้วยที่และอำเภอ คือแขวงที่ท่าชี มีหมื่นเพชรธานี นายที่ฉวางท่าชี ที่พดชมโรที่กะเที่ยงที่ต่อขนุน ศักดินา 800 ฝ่ายขวา มีขุนอินทบุรี เป็นรองที่ฉวางท่าชี ศักดินา 400 มีที่แขวงที่ และอำเภอ ซึ่งขึ้นกับแขวงนี้คือ อำเภอท่าชี อำเภอวัดขรม อำเภอน้ำพุ และแขวงที่ฉวางท่าชี มีผู้ปกครองถือศักดินาคนละ 200 เท่ากัน ได้แก่หมื่นไชยบุรี หมื่นแสนบุรี หมื่นจิตรบุรี หมื่นยมบุรี และพันอินทร์ตามลำดับ ครั้นถึงพ.ศ. 2440 กระทรวงมหาดไทยได้มอบหมายให้หลวงพำนักนิคมคาม นายอำเภอทุ่งสงสมัยนั้นไปตรวจราชการในพื้นที่บ้านจันดี ทานพอ กระเปียด กะทูน พิปูน ลำพูน ละอาย และช้างกลาง ได้พิจารณาเห็นว่า ท้องที่ดังกล่าวสมควรจัดตั้งเป็นอำเภอได้ และควรยุบรวมบางเมืองลงแล้วตั้งเป็นตำบลขึ้นใหม่ เพื่อให้สะดวกแก่การปกครองดูแลราษฎร ตามนโยบายปฏิรูปการปกครองหัวเมือง ด้วยเหตุนี้ กระทรวงมหาดไทยจึงให้ยุบเมืองกะเปียด เมืองพิปูน เมืองหลักช้าง เมืองละอาย และเมืองฉวางท่าชี หลังปรับเป็นตำบล ตามชื่อเดิมตั้งเป็น”อำเภอฉวาง”
เทศบาลตำบลปากน้ำฉวาง ตั้งอยู่ทางทิศตะวันตกขอตัวเมืองนครศรีธรรมราช
สภาพทั่วไปของพื้นที่ส่วนใหญ่เป็นที่ราบลุ่มใกล้แม่น้ำ และที่ราบสูงบางส่วน มีพื้นที่ ทำการเกษตร ๓๓,๗๒๖ ไร่ มีแม่น้ำสายหลักไหลผ่าน คือ แม่น้ำตาปี และลำคลองอีก ๒ แห่ง คือ คลอง คุดด้วน และคลองมีน
เทศบาลตำบลปากน้ำฉวางแบ่งเขตปกครองประกอบด้วย 12 ชุมชน ดังนี้
พรรคเพื่อธรรม
พรรคเพื่อธรรม เป็นพรรคการเมืองในประเทศไทย ก่อตั้งขึ้นเมื่อปี พ.ศ. 2553 มีนายสุรสิทธิ์ ฉิมพาลี เป็นหัวหน้าพรรคคนแรก ต่อมาในปี พ.ศ. 2554 ได้มีการเปลี่ยนแปลงคณะกรรมการบริหารพรรค ซึ่งมีนายวัลลภ สุปริยศิลป์ อดีตสมาชิกสภาผู้แทนราษฎรจังหวัดน่าน และอดีตผู้สมัคร ส.ส.แบบบัญชีรายชื่อสังกัดพรรคเพื่อไทย เป็นหัวหน้าพรรค
ในปี พ.ศ. 2555 พรรคเพื่อธรรม ได้รับความสนใจจากสื่อมวลชนว่าเป็นพรรคการเมืองที่ถูกเตรียมไว้เพื่อรองรับการยุบพรรคเพื่อไทย
วันที่ 30 กันยายน พ.ศ. 2561 ทางพรรคเพื่อธรรมได้จัดประชุมใหญ่เพื่อเลือก หัวหน้าพรรค เลขาธิการพรรค และคณะกรรมการบริหารพรรคชุดใหม่ ที่ห้อง รอยัลออร์คิด โรงแรมเชียงใหม่ออร์คิด ผลปรากฏว่านาย สมพงษ์ อมรวิวัฒน์ อดีตรองนายกรัฐมนตรีได้รับเลือกให้ดำรงตำแหน่งหัวหน้าพรรค นาง นลินี ทวีสิน ดำรงตำแหน่งรองหัวหน้าพรรค
กระทั่งวันจันทร์ที่ 5 พฤศจิกายน พ.ศ. 2561 พรรคเพื่อธรรมได้จัดประชุมใหญ่วิสามัญ ครั้งที่ ๑/๒๕๖๑ โดยในการประชุมครั้งนี้ทางพรรคเพื่อธรรมมีวาระสำคัญในการเลือกคณะกรรมการสรรหาผู้สมัคร ส.ส. จำนวน 11 คนและการรับรองรายงานการประชุมในการเลือก หัวหน้าพรรค เลขาธิการพรรค และคณะกรรมการบริหารพรรคชุดใหม่ จำนวน 7 คน นอกจากนี้ได้มีเปลี่ยนแปลงตราโลโก้หรือสัญลักษณ์ของพรรคเป็นรูป พ ลายธงชาติไทย
แต่ในเวลาต่อมา นายสมพงษ์ และ นายพงศกร ได้ยื่นหนังสือลาออกจากตำแหน่งหัวหน้าพรรคและเลขาธิการพรรครวมถึงการเป็นสมาชิกพรรคเพื่อธรรม โดยมีกระแสข่าวว่านาย สุชาติ ตันเจริญ แกนนำกลุ่มบ้านริมน้ำของ พรรคพลังประชารัฐ ได้พยายามติดต่อให้ทั้งสองย้ายไปสังกัดพรรคพลังประชารัฐในฐานะที่นายสมพงษ์เป็นอดีตหัวหน้า กลุ่ม 16 แต่ยังไม่ได้รับคำตอบจากทั้งคู่ ในที่สุดทั้งนายสมพงษ์และนายพงศกรได้ตัดสินใจย้ายกลับไปยังพรรคเพื่อไทย
ทำให้ทางพรรคเพื่อธรรมได้เรียกประชุมวิสามัญครั้งที่ 2/2561 ในวันอาทิตย์ที่ 25 พฤศจิกายน พ.ศ. 2561 เพื่อเลือกหัวหน้าพรรคคนใหม่แทนนายสมพงษ์ซึ่งที่ประชุมมีมติเลือก ดร. นลินี ทวีสิน เป็นหัวหน้าพรรคคนใหม่
พรรคเพื่อธรรม ได้ลงสมัครรับเลือกตั้งในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2557 ซึ่งกำหนดให้มีขึ้นในวันอาทิตย์ที่ 2 กุมภาพันธ์ พ.ศ. 2557 มีหมายเลขประจำพรรคคือ หมายเลข 48
เพลิงพรหม
เพลิงพรหม ละครโทรทัศน์ไทยออกอากาศทางช่อง 7 สร้างโดย บริษัท มาสเคอเรด จำกัด บทประพันธ์ โดย สาธิตา ทรัพย์กุลธร บทโทรทัศน์ โดย ฐา นวดี สถิตยุทธการ กำกับการแสดงโดย มารุต สาโรวาท
ไกรสร นักธุรกิจนำเข้าและส่งออกได้สูญเสียภรรยาไป ขณะที่เธอให้กำเนิด มนชญา ลูกสาวเพียงคนเดียวของทั้งคู่ ขณะเดียวกัน อินตรา ลูกสาวของคนรับใช้ในบ้าน ก็ถูกผู้เป็นแม่ทอดทิ้ง ด้วยความสงสารไกรสรจึงนำอินตรามาเลี้ยงเป็นลูกอีกคน เด็กทั้ง 2 นั้นอายุไล่เลี่ยกัน โดยที่อินตราจะแก่วัยกว่า
25 ปีผ่านไป มนชญา เติบโตขึ้นอย่างเป็นเด็กสาวที่นิสัยดี มีน้ำจิตน้ำใจโอบอ้อมอารี และรักไกรสร ผู้เป็นพ่อมาก โดยเฉพาะอย่างยิ่งไกรสรต้องกลายมาเป็นคนอัมพาต พูดหรือขยับช่วยเหลือตัวเองไม่ได้ ขณะที่อินตรานั้นตรงกันข้ามโดยสิ้นเชิง ทั้งเจ้าอารมณ์ เอาแต่ใจตนเอง สร้างความเสื่อมเสียมาแก่ครอบครัวอยู่เสมอ ๆ จึงทำให้ กัลยาณี น้องสาวของไกรสรนั้นรักแต่มนชญา แต่รังเกียจอินตรามาก
วันหนึ่ง ขณะที่ทั้งคู่เดินทางด้วยกัน รถเกิดอุบัติเหตุ เมื่อฟื้นขึ้นมา ปรากฏว่าทั้งคู่สลับร่างกัน โดยวิญญาณของอินตรา เข้าไปอยู่ในร่างของมนชญา และวิญญาณของมนชญาก็เข้าไปอยู่ในร่างของอินตรา มนชญาตกใจมาก พยายามบอกกับใครต่อใครว่าจริง ๆ แล้วเธอคือมนชญา หาใช่อินตรา แต่ไม่มีใครเชื่อ นอกจาก นพดล และยุวดี เพื่อนของเธอเท่านั้น ส่วนอินตราได้ทีใช้ร่างของมนชญาอย่างเต็มที่ ทั้งใส่ร้ายมนชญา รวมทั้งพยายามจะฆ่าไกรสรและแย่งเอา ภูมินทร์ คนรักของมนชญาและพี่ชายของยุวดีมาเป็นของตนให้ได้
โรงเรียนราชประชานุเคราะห์ ๒๖
โรงเรียนราชประชานุเคราห์ ๒๖ จังหวัดลำพูน ก่อกำเนิดขึ้นตามประกาศของกระทรวงศึกษาธิการ เนื่องในเนื่องในวโรกาสที่พระบาทสมเด็จพระเจ้าอยู่หัว เสด็จเถลิงถวัลยราชสมบัติได้ ๕๐ ปี โดยจัดให้เป็นโรงเรียนแบบศึกษาสงเคราะห์ รับเด็กที่ขาดโอกาสด้านการศึกษา และจากครอบครัวที่ยากไร้ทางเศรษฐกิจและสังคม เข้าเรียนโดยไม่มีค่าใช้จ่ายใด ๆ ทั้งสิ้น424 หมู่ 11 ถนนลำพูนลี้ ตำบลน้ำดิบ อำเภอป่าซาง จังหวัดลำพูน 51120
พระชัยมงคลราชบพิตร
วัดโพธิ์ราษฏร์ศรัทธาธรรม
วัดโพธิ์ราษฎร์ศรัทธาธรรม เป็นอารามวัดราษฎร์ ตั้งอยู่หมู่ที่ ๗ ตำบลสามเรือน อำเภอเมืองราชบุรี จังหวัดราชบุรี สังกัดคณะสงฆ์มหานิกาย ภาค 15
วัดโพธิ์ราษฎร์ศรัทธาธรรม เป็นอารามวัดราษฎร์ ตั้งอยู่หมู่ที่ ๗ ตำบลสามเรือน อำเภอเมืองราชบุรี จังหวัดราชบุรี สังกัดคณะสงฆ์มหานิกาย ที่ดินตั้งวัดมีเนื้อที่ ๒๑ไร่ ๒ งาน ๑๖ ตารางวา ได้สร้างขึ้นเมื่อ พ.ศ. ๒๔๔๑ ต่อมาได้รับพระราชทาน วิสุงคามสีมา เมื่อ วันอังคาร ที่ ๑๖ เดือน มีนาคม พ.ศ. ๒๕๑๙ ตรงกับแรม ๑ ค่ำ เดือน ๔ ปีเถาะเขตวิสุงคามสีมา กว้าง ๔๐ เมตร ยาว ๘๐ เมตร
ลำดับเจ้าอาวาสโพธิ์ราษฎร์ศรัทธาธรรม
วัดถ้ำเขาไม้รวก
วัดถ้ำเขาไม้รวก สังกัดนิกายมหานิกาย ภาค 15 ตั้งอยู่ที่เลขที่ 80/9 หมู่ที่ 9 ตำบลอ่างทอง อำเภอทับสะแก ประจวบคีรีขันธ์ 77130
วัดถ้ำเขาไม้รวก มีเค้าลาง ว่าแต่เดิมเป็นสำนักปฏิบัติธรรมมาก่อนที่จะตั้งขึ้นเป็นวัด เป็นพื้นที่ติดกับชายทะเล บริเวณเป็นพื้นที่ราบและภูเขาเล็กๆ บนเขามีกุฎิสร้างไว้ 4 หลัง ค่อนข้างที่จะดูวิเวกดูสภาพก็น่าจะสร้างไว้นานพอสมควร ได้มีพระมาอยู่ผัดเปลี่ยนไม่แน่นอน เพราะสถานเป็นที่ค่อนข้างเงี่ยบ ต่อมาได้มีพระอาจารย์แสวง ก็เข้ามาอยู่ ณ ถ้ำเขาไม้รวกและมี นายแปลง นางสังวาล ชูวิเชียร กับนายยุ้ย นางสร้อย ลอยลม และนายส่ง นางเม เป็นผู้อุปถัมภ์ ในสมัยนี้ก็ได้มีการบูรณะสร้างเสนาสนะและถาวรวัตถุ เช่น ปั้นพระพุทธรูป สร้างศาลาริมน้ำ
ต่อมาปี 2514 พระอาจารย์แสวงก็ได้มรณภาพลง นับแต่นั้นก็มีพระมาอยู่นานบ้างไม่นานบ้าง มีนามปรากฏก็คือ พระอาจารย์สมพรมาอยู่ พ.ศ. 2528 พระอาจารย์สมหวังมาอยู่ พ.ศ. 2535 พระอาจารย์ติ๋วมาอยู่ พ.ศ. 2536 จนกระทั่งพระครูประกิตสังวรคุณรองเจ้าคณะอำเภอทับสะแก จังหวัดประจวบ ได้ส่งพระเด่นดวง ธนนาโค มาอยู่จำพรรษาประจำเพื่อทำนุบำรุงที่พักสงฆ์ ได้มีการพัฒนาเรื่อยมา เมื่อ พ.ศ. 2549 ได้ทำเรื่องขอตั้งวัด และสำนักงานพระพุทธศาสนาแห่งชาติประกาศตั้งเป็นวัดขึ้นในพระพุทธศาสนามีนามว่า “วัดถ้ำเขาไม้รวก” เมื่อวันที่ 7 มิถุนายน พ.ศ. 2549
ต่อมามีศิษย์ศรัทธามาปฏิบัติธรรมที่นี่มากขึ้นๆ จนได้เริ่มมีการสร้างอาคารอื่นเพิ่มเติมขึ้นมาทีหลัง ซึ่งสามารถสังเกตเห็นได้ชัดว่ามีอายุต่างกันมากเป็นศาลาการเปรียญอยู่ตรงกลาง ล่าสุดมีการสร้างอุโบสถที่มีความสวยงามตามยุคสมัย วัดถ้ำเขาไม้รวก (สำนักปฏิบัติธรรมประจำจังหวัดประจวบคีรีขันธ์ แห่งที่ 24) ของจังหวัประจวบคีรีขันธ์ มีศูนย์ศึกษาพระพุทธศาสนาวันอาทิตย์ เจ้าอาวาส คือ พระอธิการเด่นดวง ธนนาโค และเป็นเจ้าคณะตำบลอ่างทอง เขต 1 และยังเป็นสถานที่ปฏิบัติธรรมของนักเรียนและคนทั่วไปในช่วงวันหยุด และสถานที่ปฏิบัติธรรมสำหรับประชาชนที่ศรัทธาทั่วไปด้วย
ไอโฟน 5เอส
ไอโฟน 5เอส () เป็นสมาร์ทโฟน จอสัมผัส ที่ผลิตโดยบริษัท แอปเปิล ถือเป็นไอโฟนรุ่นที่ 7 ซึ่งรุ่นก่อนหน้านี้คือ ไอโฟน 5 โดยที่ไอโฟน 5เอสนี้ ได้เปิดตัวพร้อมกับ ไอโฟน 5ซี ซึ่งเป็นรุ่นประหยัด เมื่อวันที่ 10 กันยายน พ.ศ. 2556 โดยลักษณะภายนอกเหมือนกับรุ่นก่อนหน้า แต่เพิ่มความละเอียดของกล้องกับแฟลชให้สมจริงยิ่งขึ้น และเพิ่มสีทองเข้ามาอีกสีหนึ่ง จากเดิมที่มีแค่ขาวกับดำ
แม้กล้องของ iPhone 5S จะมีความละเอียด 8 ล้านพิกเซลเท่าเดิม แต่ก็มีรูรับแสงที่ใหญ่ขึ้น (f/2.2) และขนาดตัวรับแสงที่ใหญ่ขึ้นกว่าไอโฟนรุ่นก่อน นอกจากนี้ยังมีแฟลชระบบ "True Tone" ที่ใช้แสง LED สีอำพันและสีขาว ฉายพร้อมกันในสัดส่วนต่างๆ ตามที่เครื่องวัดได้จากสภาพแสงโดยรอบ เพื่อให้แสงแฟลช LED ที่ออกมา มีความเหมาะสมกับอุณหภูมิสีของแสงในสภาพนั้นๆ มากขึ้น และมีระบบกันสั่นอัตโนมัติ dynamic tone mapping , โหมดถ่ายรูปต่อเนื่องความเร็วสูง 10 รูปต่อวินาที ระบบเลือกภาพที่ดีที่สุด และระบบถ่ายภาพเคลื่อนไหวช้า
ลีเมอร์ซิฟากา
ลีเมอร์ซิฟากา (; ) เป็นไพรเมตจำพวกลีเมอร์ที่อยู่ในสกุล "Propithecus" ในวงศ์ Indriidae
ลีเมอร์ซิฟากา นับเป็นลีเมอร์ขนาดใหญ่ มีขนตามลำตัวสีขาว และมีใบหน้ารวมถึงใบหูสีดำ เป็นลีเมอร์ที่ออกหากินในเวลากลางวัน มีเสียงร้องที่ดังมาก โดยกินใบไม้ชนิดต่าง ๆ รวมถึงผลไม้, ลูกไม้ และสามารถกินดอกไม้ของต้นไม้ที่มีหนามแหลมตลอดทั้งต้นได้ด้วย โดยใช้ฝ่าเท้าทั้ง 4 ข้างยึดจับหนามแหลมเหล่านั้นโดยไม่กลัวเจ็บ ในบางชนิดมีฟันหน้าที่มีลักษณะคล้ายหวี จึงสามารถดึงดอกไม้ออกมากินได้สะดวก
ลีเมอร์ซิฟากา เป็นลีเมอร์ที่กระโดดได้ไกลมากจากต้นไม้ต้นหนึ่งไปยังอีกต้นหนึ่ง โดยการใช้แรงส่งจากขาหลัง และเมื่อลงมาพื้นดิน และใช้ขาหลังเพียงข้างเดียวส่งตัวกระโดดไปกับพื้น โดยหันข้างเหมือนการสไลด์ แต่หากเจอศัตรูหรือภัยอันตรายก็สามารถกระโดดพร้อมกันด้วยขาหลังทั้งคู่และกระโดดไปข้างหน้าก็ได้
ลีเมอร์ซิฟากา เชื่อกันว่าในอดีตดั้งเดิมเคยเป็นลีเมอร์ที่หากินในพื้นที่ ๆ มีอุดมสมบูรณ์อย่าง ป่าฝนเมืองร้อนมาก่อน แต่ด้วยสาเหตุที่ยังไม่แน่ชัด อาจเป็นไปได้ว่าเพื่อหลีกเลี่ยงการแย่งชิงอาหารระหว่างลีเมอร์ด้วยกันเอง จึงอพยพย้ายถิ่นเข้ามาอาศัยในเขตป่าที่แห้งแล้งของเกาะมาดากัสการ์ ที่หาอาหารได้ยากกว่า
นอกจากนี้แล้ว ในความเชื่อของชนพื้นเมืองชาวมาดากัสการ์ มีนิทานปรำปราเล่าว่า เดิมลีเมอร์ซิฟากาเคยเป็นเด็กผู้ชายมาก่อน วันหนึ่งได้พยายามขโมยอาหารกินด้วยความหิว จึงถูกแม่เลี้ยงทุบตีและป้ายเข้าที่หน้าด้วยช้อนตักขี้เถ้า จึงหนีเข้าป่าและกลายเป็นลีเมอร์ไป ลีเมอร์ซิฟากาจึงมีใบหน้ามีดำ และด้วยเหตุนี้ชนพื้นเมืองของมาดากัสการ์จึงไม่ล่าลีเมอร์ซิฟากา
วัดสวนหลวง อัมพวา
วัดสวนหลวง วัดในพุทธศาสนาเถรวาท สังกัดคณะสงฆ์มหานิกาย เป็นวัดเก่าแก่โบราณสมัยกรุงศรีอยุธยาตอนป­ลาย ตั้งอยู่ที่ บ้านแหลมสวนหลวง หมู่ที่ 1 ตำบลสวนหลวง อำเภออัมพวา จังหวัดสมุทรสงคราม
วัดสวนหลวง สันนิษฐานว่า เชื้อพระวงศานุวงศ์ เป็นผู้สร้างวัดนี้ขึ้นมา อีกก็ว่า เป็นพระยาในสมัยนั้นเป็นผู้สร้าง จึงไม่เป็นที่แน่ชัดว่า ผู้ใดเป็นผู้สร้างวัดนี้ขึ้น จากหลักฐานของกองพุทธศาสนาบันทึกไว้ว่า ได้ตั้งเป็นวัดเมื่อปี พ.ศ. 2245 ร่วมอายุของวัดนี้แล้ว 300 ปีเศษ จึงทำให้ถาวรวัตถุในวัดหลายๆชิ้นที่เหลืออ­ยู่ในปัจจุบัน เป็นสิ่งที่ยืนยังได้ ถึงความเก่าแก่ของวัดสวนหลวง แห่งนี้ ไม่ว่าจะเป็น หลวงพ่อจักรนารายณ์ พระพุทธรูปโบราณปูนปั้น ที่มีความศักดิ์สิทธิ์ ที่ประดิษฐ์สถานอยู่ในอุโบสถ เจดีย์โบราณสมัยกรุงศรี อยุธยาตอนปลาย ที่ตั้งอยู่ข้างอุโบสถ กุฏิสงฆ์ที่สร้างในสมัยรัชการที่ 5 แห่งเดียวในจังหวัดสมุทรสงคราม พระพุทธรูปโบราณอีกจำนวนหนึ่ง ซึ่งทางวัดได้เก็บรักษาไว้จนถึงปัจจุบัน
วัดภุมรินทร์กุฎีทอง
วัดภุมรินทร์กุฎีทอง เป็นวัดในพระพุทธศาสนาเถรวาท สังกัดคณะสงฆ์มหานิกาย ตั้งอยู่ ริมฝั่งแม่น้ำแม่กลองฝั่งเหนือของปากคลองประชาชมชื่น (คลองบางลี่) ตำบลสวนหลวง อำเภออัมพวา จังหวัดสมุทรสงคราม เป็นวัดที่เป็นแหล่งท่องเที่ยวสำคัญของจังหวัดที่มีทั้งโบราณสถาน โบราณวัตถุ และสิ่งเคารพภายในวัด รวมทั้งมีทัศนียภาพที่เหมาะสม ควรแก่การเยี่ยมชม
วัดภุมรินทร์กุฎีทองเป็นวัดโบราณ จากหลักฐานของกรมการศาสนา เริ่มเป็นวัดมาตั้งแต่ พ.ศ.๒๓๓๐ ไม่ทราบว่าใครเป็นผู้สร้าง ต่อมาครอบครัวของนางภู่ สามีไม่ปรากฏ เป็นเถ้าแก่โรงหีบอ้อยอยู่จังหวัดนครปฐม พร้อมด้วยลูกสาว ลูกเขย และเครือญาติได้จัดสร้าง ถาวรวัตถุต่าง ๆ ให้แก่ วัด อาทิ อุโบสถ (ต่อมาสร้างใหม่เมื่อ พ.ศ.๒๕๐๐) ศาลาการเปรียญ กุฎิ เมื่อ พ.ศ.๒๔๓๑ และได้รัวิสุงคามสีมา เมื่อ พ.ศ.๒๔๘๖ นางภู่ และครอบครัว (พงษ์พิทักษ์) เดิมมีภุฒิลำเนาอยู่ได้การคลองบางจาก ตำบลอัมพวา จังหวัดสมุทรสงคราม (บริเวณนี้ สมัยโบราณมีวัดร้าง ชื่อว่า วัดตะลิงปลิง)
๑. พระพุทธรัตนมงคล (หลวงพ่อโต) พระพุทธรูปปูนปั้น ปิดทองปางมารวิชัย พระประธานในอุโบสถ
๒. กุฎีทอง
๓. พิพิธภัณฑ์ของวัดน่าเข้าชม มีวัตถุโบราณล้ำค่าจำนวนมาก รวมทั้งเครื่องใช้ต่าง ๆ ของคุณนากที่ได้ถวายวัดบางนางลี่บนไว้
นอกจากนี้วัดภุมรินทร์กุฎีทอง เปิดสอนดนตรีไทย ชื่อบ้านดนตรี
สนามกีฬาโอลิมปิก (โตเกียว)
สนามกีฬาโอลิมปิกโตเกียว (National Olympic Stadium) คือสนามกีฬาแห่งชาติของประเทศญี่ปุ่น ตั้งอยู่ในเขตชินจุกุ กรุงโตเกียว ประเทศญี่ปุ่น ถูกใช้งานครั้งแรกเมื่อปี ค.ศ. 1964 ในการแข่งขันกีฬาโอลิมปิกฤดูร้อนครั้งที่ 18 ที่กรุงโตเกียวเป็นเจ้าภาพ
สนามกีฬาแห่งนี้ได้ถูกรื้อถอน และก่อสร้างสนามใหม่บนพื้นที่เดิม เพื่อใช่ในพิธีเปิดและปิด กรีฑา ฟุตบอล ในการแข่งขันกีฬาโอลิมปิกฤดูร้อนปี 2020 โดยการก่อสร้างจะเริ่มขึ้นในปี 2016 และจะก่อสร้างแล้วเสร็จในเดือนพฤศจิกายน ปี 2019
กองทัพสหรัฐ
กองทัพสหรัฐ () เป็นกองทหารของสหรัฐ ประกอบด้วยกองทัพบก กองทัพเรือ เหล่านาวิกโยธิน, กองทัพอากาศและหน่วยยามฝั่ง สหรัฐมีประเพณีพลเรือนควบคุมทหารอย่างเข้มแข็ง ประธานาธิบดีสหรัฐเป็นผู้บัญชาการทหาร และมีกระทรวงกลาโหมทำหน้าที่เป็นองค์กรหลักซึ่งนำนโยบายทางทหารไปปฏิบัติ กระทรวงกลาโหมมีรัฐมนตรีว่าการกระทรวงกลาโหม ซึ่งเป็นพลเรือนและอยู่ในคณะรัฐมนตรี เป็นเจ้ากระทรวง รัฐมนตรีว่าการกระทรวงกลาโหมอยู่ในอันดับที่สองของสายการบังคับบัญชาของทหาร รองแต่เพียงประธานาธิบดี และทำหน้าที่เป็นผู้ช่วยหลักของประธานาธิบดีในกิจการทั้งปวงที่เกี่ยวข้องกับกระทรวง ประธานาธิบดีมีสภาความมั่นคงแห่งชาติ (National Security Council) เป็นที่ปรึกษา ซึ่งมีที่ปรึกษาฝ่ายความมั่นคงแห่งชาติ (National Security Advisor) เป็นผู้นำ เพื่อประสานงานการปฏิบัติทางทหารกับการทูต ประธานาธิบดีและรัฐมนตรีว่าการกระทรวงกลาโหมมีเสนาธิการร่วม (Joint Chiefs of Staff) เจ็ดคนเป็นที่ปรึกษา ซึ่งสมาชิกประกอบด้วยหัวหน้าเหล่าทัพต่าง ๆ ของกระทรวงและหัวหน้าสำนักงานหน่วยรักษาดินแดน (National Guard Bureau) โดยประธานเสนาธิการร่วมและรองประธานเสนาธิการร่วมเป็นผู้สรรหาผู้นำ ผู้บัญชาการหน่วยยามฝั่งไม่เป็นสมาชิกของเสนาธิการร่วม
ทุกเหล่าทัพประสานงานระหว่างปฏิบัติการและภารกิจร่วม ภายใต้การบังคับบัญชาพลรบรวม (Unified Combatant Command) ซึ่งอยู่ในอำนาจของรัฐมนตรีว่าการกระทรวงกลาโหม ยกเว้นหน่วยยามฝั่ง หน่วยยามฝั่งอยู่ในการบริหารจัดการของกระทรวงความมั่นคงแห่งมาตุภูมิ และได้รับคำสั่งปฏิบัติการจากรัฐมนตรีว่าการกระทรวงความมั่นคงแห่งมาตุภูมิ ประธานาธิบดีหรือรัฐสภาคองเกรสอาจโอนอำนาจการบังคับบัญชาหน่วยยามฝั่งไปให้กระทรวงทหารเรือ ในยามสงครามได้ เหล่าทัพทั้งห้าล้วนจัดเป็นหน่วยที่แต่งเครื่องแบบสหรัฐอันมีอยู่เจ็ดหน่วย อีกสองหน่วยได้แก่ หน่วยบริการสาธารณสุข และ หน่วยการบริหารมหาสมุทรและบรรยากาศแห่งชาติสหรัฐ
นับแต่ก่อตั้ง กองทัพมีบทบาทสำคัญในประวัติศาสตร์สหรัฐ สัมผัสความสามัคคีและเอกลักษณ์ของชาติถูกสร้างขึ้นจากผลของชัยชนะในสงครามบาร์บารีทั้งสองครั้ง กระนั้น บิดาผู้ก่อตั้งยังไม่ไว้ใจการมีกำลังทหารถาวร จนกระทั่งสงครามโลกครั้งที่สองปะทุ สหรัฐจึงตั้งกองทัพบกประจำการขนาดใหญ่อย่างเป็นทางการ รัฐบัญญัติความมั่นคงแห่งชาติ ค.ศ. 1947 ซึ่งผ่านมติเห็นชอบในช่วงเริ่มแรกของสงครามเย็น ได้จัดตั้งกรอบทหารสหรัฐสมัยใหม่ รัฐบัญญัติดังกล่าวรวมกระทรวงสงคราม และ กระทรวงทหารเรือในอดีตเข้าด้วยกันเป็นหน่วยจัดตั้งทหารแห่งชาติ (National Military Establishment) ซึ่งเปลี่ยนชื่อเป็นกระทรวงกลาโหมใน ค.ศ. 1949 มีรัฐมนตรีว่าการกระทรวงกลาโหมเป็นผู้นำ ตลอดจนตั้งกระทรวงทหารอากาศและสภาความมั่นคงแห่งชาติ
กองทัพสหรัฐนับเป็นหนึ่งในกองทัพขนาดใหญ่ที่สุดของโลกในแง่ยอดกำลังพล กำลังพลได้มาจากอาสาสมัครจำนวนมากซึ่งได้รับค่าตอบแทน แม้ในอดีตจะมีการเกณฑ์ทหารทั้งในยามสงครามและยามสงบ แต่ไม่มีการเกณฑ์ทหารอีกนับแต่ ค.ศ. 1972 ใน ค.ศ. 2013 สหรัฐมีรายจ่ายเพื่อสนับสนุนกองทัพราว 554,200 ล้านดอลล่าร์สหรัฐต่อปี และจัดสรรงบประมาณราว 88,500 ล้านดอลล่าร์สหรัฐเพื่อสนับสนุนปฏิบัติการการเผชิญเหตุโพ้นทะเล (Overseas Contingency Operation) เมื่อรวมกันแล้ว สหรัฐมีรายจ่ายทางทหารเป็นร้อยละ 39 ของรายจ่ายทางทหารโลก
จักรพรรดินีเซี่ยวเจาเหริน
สมเด็จพระจักรพรรดินีเสี้ยวเจาเหริน ()ทรงเป็นสมเด็จพระจักรพรรดินีพระองค์ที่สองในจักรพรรดิคังซีทรงมาจากราชสกุล หนิวฮุหลู่
สมเด็จพระจักรพรรดินีเสี้ยวเฉิงเหรินทรงได้รับการเฉลิมพระนามหลังเสด็จสวรรคตแล้วว่า :
จักรพรรดินีเซี่ยวอี้เหริน
สมเด็จพระจักรพรรดินีเสี้ยวอี้เหริน ()ทรงเป็นสมเด็จพระจักรพรรดินีพระองค์ที่สามในจักรพรรดิคังซีทรงมาจากราชสกุล ถงจีหยา
สมเด็จพระจักรพรรดินีเสี้ยวอี้เหรินทรงได้รับการเฉลิมพระนามหลังเสด็จสวรรคตแล้วว่า :
ชนานันท์ ป้อมบุปผา
ชนานันท์ ป้อมบุปผา เกิดวันที่ 17 มีนาคม พ.ศ. 2535 เป็นนักฟุตบอลไทยเกิดที่จังหวัดสุพรรณบุรี ที่ประเทศไทย ชนานันท์เคยศึกษาและเป็นนักกีฬาฟุตบอลที่โรงเรียนอัสสัมชัญ ธนบุรี ก่อนจะมีโอกาสได้มาเล่นไทยพรีเมียร์ลีกกับเอสซีจี เมืองทอง ยูไนเต็ดตั้งแต่อายุ 17 ปี หลังจากนั้น ย้ายไปเล่นให้กับสโมสรอินทรีเพื่อนตำรวจ และปัจจุบันเล่นให้กับสโมสรฟุตบอลสุพรรณบุรี ในตำแหน่งกองหน้า
คอนเสิร์ตเบิร์ดอาสาสนุก
คอนเสิร์ตเบิร์ดอาสาสนุก เป็นคอนเสิร์ตของ ธงไชย แมคอินไตย์ จัดขึ้นในปี พ.ศ. 2554 โดยแสดงที่  อิมแพ็ค เมืองทองธานี เต็มความจุ 8 รอบ 80,000 ผู้ชม โดยมีแขกรับเชิญพิเศษ อาทิดารายอดนิยม สินจัย เปล่งพานิช, คริส หอวัง, อุรัสยา เสปอร์บันด์ เป็นต้น
หมายเหตุ :
วีซีดีและดีวีดีคอนเสิร์ตเบิร์ตอาสาสนุกจำหน่ายในเดือนมิถุนายน พ.ศ. 2554
กับมาจำหน่ายอีกครั้งในรูปแบบวีซีดีและดีวีดี คอนเสิร์ต วางจำหน่ายภายในเดือนธันวาคม
ปี 2554
รอบ 25 - 27 กุมพาพันธ์ 2554
รอบ 19 – 21 สิงหาคม 2554
ภิญโญ อินพินิจ
ภิญโญ อินพินิจ เกิดวันที่ 1 กรกฎาคม พ.ศ. 2536 เป็นนักฟุตบอลไทยเกิดที่จังหวัดเลย ที่ประเทศไทย ภิญโญใช้ช่วงเวลาวัยเด็กที่จังหวัดเลย ก่อนจะย้ายมาเป็นนักฟุตบอลของโรงเรียนที่โรงเรียนดรุณากาญจนบุรี โรงเรียนเทศบาล 1 วัดพระงาม จ.นครปฐม ส่วนในช่วงมัธยมศึกษาตอนปลาย ภิญโญมาเล่นฟุตบอลให้กับโรงเรียนสวนกุหลาบวิทยาลัย จังหวัดปทุมธานี จนได้แชมป์ฟุตบอล 7 สีและแชมป์ฟุตบอลนักเรียนนักศึกษาแห่งประเทศไทย ได้มีโอกาสเล่นให้กับสโมสรฟุตบอลอาชีพอย่าง สโมสรฟุตบอลการบินไทย-ลูกอีสาน ซึ่งเป็นสโมสรพันธมิตรกับทางอินทรีเพื่อนตำรวจ จนกระทั่งปัจจุบัน เลื่อนมาเป็นนักฟุตบอลอาชีพอย่างเต็มตัวกับสโมสรฟุตบอลอินทรีเพื่อนตำรวจในตำแหน่งกองหน้า ได้เล่นฟุตบอลทีมชาติไทย ชุดเยาวชน และชุดใหญ่ในปี พ.ศ. 2556
สกลวัชร์ สกลหล้า
สกลวัชร์ สกลหล้า เกิดวันที่ 22 กุมภาพันธ์ พ.ศ. 2534 เป็นนักฟุตบอลไทย เริ่มต้นการเล่นฟุตบอลอาชีพกับสโมสรฟุตบอลจังหวัดขอนแก่น ก่อนจะย้ายมาสโมสรฟุตบอลจังหวัดสุพรรณบุรี ปัจจุบัน เล่นให้กับ บางกอก เอฟซี ในตำแหน่งกองหลัง
อินาสึมะอีเลฟเวน GO กาแล็กซี
อินาสึมะอีเลฟเวน GO กาแล็กซี บิ๊กแบง / ซูเปอร์โนวา () เป็นวิดีโอเกมชุดที่ 6 ของซีรีส์อินาสึมะอีเลฟเวน โดยดำเนินเนื้อหาต่อจากอินาสึมะอีเลฟเวน GO โครโน สโตน มีกำหนดการจำหน่ายวันที่ 5 ธันวาคม ค.ศ. 2013 ถูกผลิตสำหรับเครื่อง นินเทนโด ทรีดีเอส ซึ่งมีสองเวอร์ชันคือ บิ๊กแบง (ビッグバン) และ ซูเปอร์โนวา (スーパーノヴァ)
การแข่งฟุตบอลโลกระดับเยาวชน ฟุตบอลฟรอนเทียร์อินเตอร์เนชั่นแนลวิชั่นทู หรือมีชื่อย่อว่า FFIV2 เริ่มต้นขึ้น ซึ่งมีการคัดเลือกคนที่จะเข้าทีมโดย คุโรอิวะ ริวเซย์ จนได้ทีมอินาสึมะเจแปนรุ่นใหม่ที่นำโดยกัปตันทีม มัตสึคาเซะ เทนมะ เข้าแข่งขันเพื่อชิงชัยที่ 1 ของโลก...
ในขณะการแข่งดำเนินไปถึงช่วงกลาง (รอบชิงโซนเอเชีย) ก็มียานอวกาศปรากฏออกมาต่อหน้าสมาชิกทีมอินาสึมะเจแปนรุ่นใหม่ ชายหนุ่มปริศนาที่มาจากกาแล็กซี 188 ล้านปีแสงข้างหน้าก็ได้ปรากฏตัวมาประกาศการแข่งขันในชื่อ แกรนเซเลสต้า กาแล็กซี ซึ่งเป็นการเป็นการแข่งขันแข่งฟุตบอลอวกาศ ซึ่งหากแพ้การแข่งขันครั้งนี้ โลกจะถูกทำลาย...
อินาสึมะเจแปนรุ่นใหม่จึงถูกตั้งขึ้นในชื่อของตัวแทนทีมโลกที่มีชื่อว่า เอิร์ธอิเลฟเวน เพิ่อเข้าการแข่งขันระดับอวกาศและการเดินทางสู่อวกาศเพื่อช่วยโลกจึงได้เริ่มต้นขึ้น...!
พุทธินันท์ วรรณศรี
พุทธินันท์ วรรณศรี เกิดวันที่ 5 กันยายน พ.ศ. 2535 เป็นนักฟุตบอลไทยเกิดที่จังหวัดพิษณุโลก ที่ประเทศไทย พุทธินันท์เคยศึกษาและเป็นนักฟุตบอลประจำโรงเรียนอัสสัมชัญ ศรีราชา ก่อนจะขึ้นมาเล่นฟุตบอลอาชีพกับสโมสรฟุตบอลชลบุรี ปัจจุบัน พุทธินันท์ได้ย้ายมาเล่นให้กับสโมสรฟุตบอลอาร์มี่ ยูไนเต็ดด้วยสัญญายืมตัว พุทธินันท์เคยเล่นในตำแหน่งกองกลาง ก่อนจะย้ายมาเล่นตำแหน่งกองหลังฝั่งขวาในปัจจุบัน
นฤบดินทร์ วีรวัฒโนดม
ร้อยตำรวจโท นฤบดินทร์ วีรวัฒโนดม ชื่อเล่น ต้น เป็นนักฟุตบอลชาวไทย ปัจจุบันสังกัดบุรีรัมย์ ยูไนเต็ด เล่นตำแหน่งแบ็คขวา
นฤบดินทร์ เกิดเมื่อวันที่ 12 กรกฎาคม พ.ศ. 2537 ที่จังหวัดพระนครศรีอยุธยา จบการศึกษาระดับชั้นมัธยม จากโรงเรียนอัสสัมชัญธนบุรี กรุงเทพฯ ปัจจุบันกำลังศึกษา ในสาขาวิชาการจัดการ คณะบริหารธุรกิจ มหาวิทยาลัยรัตนบัณฑิต นอกจากนี้ เขายังเคยเป็นแบบให้กับ นิตยสารสุดสัปดาห์ ฉบับประจำเดือนพฤศจิกายน พ.ศ. 2557 ภายใต้แนวคิด "หนุ่มน่าถอด 2014" และมีน้องสาว 1 คนคือ ทิพนารี วีรวัฒโนดม ซึ่งเคยเป็นพิธีกรในรุ่นที่ 6 ของรายการสตรอเบอรี่ครับเค้ก ทางสถานีวิทยุโทรทัศน์ไทยทีวีสีช่อง 3 และปัจจุบันเป็นนักแสดงในสังกัดจีเอ็มเอ็มทีวี
นฤบดินทร์ เล่นฟุตบอลในตำแหน่งกองหลังฝั่งขวา เริ่มลงแข่งขันให้กับทีมชาติไทย ตั้งแต่รุ่นอายุ 12, 13, 16, 19 ปี ซึ่งอยู่ในชุดที่เข้าถึงรอบสุดท้าย ฟุตบอลเยาวชนชิงแชมป์เอเชีย ที่สหรัฐอาหรับเอมิเรตส์ และชุดใหญ่ ซึ่งอยู่ในชุดที่ได้เหรียญทองฟุตบอลชาย ในกีฬาซีเกมส์ 2013 ชนะเลิศรายการ เอเอฟเอฟ ซูซูกิ คัพ 2014 รวมทั้ง ซีเกมส์ 2015 ตามลำดับ สำหรับในระดับสโมสร เริ่มลงแข่งขันระดับเยาวชน กับทีมฟุตบอลของโรงเรียนนวมินทราชินูทิศ สวนกุหลาบวิทยาลัย ปทุมธานี และสโมสรฟุตบอลเพื่อนตำรวจ ซึ่งชนะเลิศการแข่งขันระดับนักเรียน รุ่นอายุไม่เกิน 14 ปี ประเภท ก. ประจำปี พ.ศ. 2551 ต่อมาเขาขึ้นมาแข่งขันระดับอาชีพในสโมสรบีอีซี-เทโรศาสน เมื่อราวต้นปี พ.ศ. 2555 ก่อนที่จะถูกแลกเปลี่ยตัวกับ อดิศักดิ์ ไกรษร ไปอยู่กับ บุรีรัมย์ ยูไนเต็ด โดยใช้หมายเลข 13 ตั้งแต่ปี พ.ศ. 2558 จนถึงปัจจุบัน
การศึกษาจบที่โรงเรียนนายร้อยตำรวจ
พระเจ้าบรมวงศ์เธอ พระองค์เจ้าลำยอง
พระเจ้าบรมวงศ์เธอ พระองค์เจ้าลำยอง (1 มกราคม พ.ศ. 2367 — "ไม่ปรากฏ (สมัยรัชกาลที่ 4)") เป็นพระราชโอรสพระองค์ที่ 39 ในพระบาทสมเด็จพระนั่งเกล้าเจ้าอยู่หัวประสูติแต่เจ้าจอมมารดาวัน
พระองค์เจ้าลำยอง ประสูติเมื่อวันเสาร์ เดือนยี่ ขึ้น 13 ค่ำ ปีวอก ฉศก จ.ศ. 1186 ตรงกับวันที่ 1 มกราคม พ.ศ. 2367 ทรงไม่ได้รับราชการในกรมใด ๆ พระบาทสมเด็จพระจุลจอมเกล้าเจ้าอยู่หัวทรงพระนิพนธ์ถึงพระองค์เจ้าลำยองไว้ใน "พระราชพิธีสิบสองเดือน" ว่า ""เห็นว่าพระบรมวงศานุวงศ์ซึ่งมิได้ทรงผนวช แต่มิได้ช่วยราชการแผ่นดินอย่างหนึ่งอย่างใด และที่ซ้ำประพฤติความชั่วให้เป็นที่เสื่อมเสียพระเกียรติยศ เช่นพระองค์เจ้าลำยอง ก็เห็นแต่สูบฝิ่นอยู่กับวังก็ยังได้รับพระราชทานเบี้ยหวัดถึง ๕ ชั่ง และเงินขึ้น ซึ่งเดี๋ยวนี้เรียกว่าเงินกลางปี ก็ยังคงได้ไม่ได้ลดทอนอันใด""
พระเจ้าบรมวงศ์เธอ พระองค์เจ้าลำยอง สิ้นพระชนม์ในรัชสมัยพระบาทสมเด็จพระจอมเกล้าเจ้าอยู่หัว ทรงเป็นต้น
ประจวบ ชนะภัย
นายประจวบ ชนะภัย (19 พฤศจิกายน พ.ศ. 2464 - ???) อดีตสมาชิกสภาผู้แทนราษฎรจังหวัดสงขลา 1 สมัย
ประจวบ ชนะภัย เกิดเมื่อวันที่ 19 พฤศจิกายน พ.ศ. 2464 สำเร็จการศึกษาชั้นมัธยมศึกษาปีที่ 8
ประจวบ เป็นเจ้าของและผู้จัดการห้างขายยาชนะฟาร์มาซี ในขณะเดียวกัน ประจวบ เคยทำงานเป็นพนักงานรักษาที่หลวง ของ กรมธนารักษ์ จังหวัดสงขลา และเป็นข้าราชการ ในกระทรวงมหาดไทย กระทรวงการคลัง และ กระทรวงอุตสาหกรรม ตามลำดับ
ประจวบ ได้รับเลือกตั้งเป็นสมาชิกสภาผู้แทนราษฎรใน พ.ศ. 2512 สังกัดพรรคสหประชาไทย ซึ่งได้รับเลือกตั้งในครั้งแรก และครั้งเดียว
ประจวบ ชนะภัย ได้รับการเลือกตั้งเป็นสมาชิกสภาผู้แทนราษฎรทั้งหมด 1 สมัย คือ
วอลเลย์บอลหญิงชิงแชมป์เอเชีย 1991
วอลเลย์บอลหญิงชิงแชมป์เอเชีย 1991 () เป็นครั้งที่ 6 ของการแข่งขัน จัดขึ้นที่ กรุงเทพมหานคร, ประเทศไทย ระหว่างวันที่ 14–21 กันยายน พ.ศ. 2534
มิโน
มิโน (; ) เป็นเมืองตั้งอยู่ทางทิศเหนือของจังหวัดโอซากะ ประเทศญี่ปุ่น อยู่ห่างจากใจกลางเมืองโอซากะประมาณ 15 กิโลเมตร สามารถเดินทางไปได้โดยรถไฟฮันกีว
มิโน แยกตัวออกมาเมื่อวันที่ 1 ธันวาคม พ.ศ. 2499 จนกระทั่งในปี พ.ศ. 2556 มีจำนวนประชากรประมาณ 129,127 คน และมีขนาดพื้นที่ทั้งสิ้น 47.84 ตารางกิโลเมตร
สถานที่ที่มีชื่อเสียงของเขตมิโนคือ อุทยานแห่งชาติเมจิโนะโมริมิโน เป็นอุทยานแห่งชาติที่เก่าแก่ที่สุดแห่งหนึ่งของญี่ปุ่น มีลิงป่าอาศัยอยู่จำนวนมาก และมีน้ำตกมิโนที่มีชื่อเสียง ในช่วงฤดูใบไม้ร่วงนั้น น้ำตกมิโนเป็นแหล่งท่องเที่ยวที่นักท่องเที่ยวนิยมเดินทางมาชมใบไม้เปลี่ยนสี
นอกจากนี้ ร้านมิสเตอร์โดนัทยังได้มาเปิดสาขาแรกในญี่ปุ่นใกล้กับสถานีมิโนเมื่อปี 1971
วอลเลย์บอลหญิงชิงแชมป์เอเชีย 1995
วอลเลย์บอลหญิงชิงแชมป์เอเชีย 1995 () เป็นครั้งที่ 8 การแข่งขัน จัดขึ้นที่ จังหวัดเชียงใหม่, ประเทศไทย ระหว่างวันที่ 25 กันยายน – 2 ตุลาคม พ.ศ. 2538
แบ่งกลุ่มโดยอาศัยอันดับจากการแข่งขันวอลเลย์บอลหญิงชิงแชมป์เอเชีย 1993
ประณีต กลิ่นโกสุม
ร้อยตำรวจเอกประณีต กลิ่นโกสุม (??? - ???) อดีตสมาชิกสภาผู้แทนราษฎรจังหวัดสงขลา 1 สมัย
ร้อยตำรวจเอกประณีต ลงเลือกตั้งสมาชิกสภาผู้แทนราษฎรครั้งแรกในเดือนกุมภาพันธ์ พ.ศ. 2500 สังกัดพรรคเสรีมนังคศิลา ซึ่งได้รับเลือกตั้งในครั้งแรก และครั้งเดียว
ร้อยตำรวจเอกประณีต กลิ่นโกสุม ได้รับการเลือกตั้งเป็นสมาชิกสภาผู้แทนราษฎรมาแล้ว 1 สมัย คือ
วอลเลย์บอลชายชิงแชมป์เอเชีย 1993
วอลเลย์บอลชายชิงแชมป์เอเชีย 1993 () เป็นครั้งที่ 7 ของการแข่งขันวอลเลย์บอลชิงชนะเลิศแห่งเอเชีย, จัดขึ้นระหว่างวันที่ 11 – 19 กันยายน พ.ศ. 2536 (ค.ศ. 1993) ณ จังหวัดนครราชสีมา ประเทศไทย
โตนี นาดาล
อันโตเนียว "โตนี" นาดาล โอมาร์ () เกิดวันที่ 21 กุมภาพันธ์ ค.ศ. 1961 ที่มานากอร์ มาจอร์กา เป็นผู้ฝึกสอนเทนนิสชาวสเปน รวมถึงเป็นทั้งลุงและผู้ฝึกสอนเทนนิสให้แก่ราฟาเอล นาดาล
โตนีได้ทำการฝึกราฟาเอลในสนามกับลูกเทนนิสที่คุณภาพไม่ค่อยดี เพียงเพื่อสอนราฟาเอลว่าชัยชนะหรือความพ่ายแพ้ไม่ได้เกี่ยวกับมาตรฐานของสนาม, ตาข่าย, แสง หรือลูกเบสบอล หากแต่มันเป็นเรื่องเกี่ยวกับเจตคติ, วินัย และทัศนคติ โตนีสอนให้รู้จักถึงการถ่อมตัว, มีอารมณ์ที่มั่นคง, ไม่เพ้อฝัน และมีความเพียรพยายาม โดยเขาได้ปลูกฝังค่านิยมและคุณลักษณะเหล่านี้ให้แก่ราฟาเอล ปรัชญาของเขาคือการฝึกฝนอย่างหนักและรู้จักปรับปรุงอยู่เสมอ
วรารัตน์ เทพโสธร
วรารัตน์ เทพโสธร (ชื่อเล่น: ติ๋ว) เป็นนักแสดงชาวไทย เกิดเมื่อวันที่ 24 มกราคม พ.ศ. 2505 เริมมีผลงานงานเมื่อปี 2524 - ปัจจุบัน มีผลงานภาพยนตร์เรื่องแรกเมื่อช่วงอายุ 19 ปีเรื่อง "เด็ดหนวดพ่อตา" แสดงคู่กับ มนตรี เจนอักษร กำกับโดย ไพโรจน์ สังวริบุตร
หลังจากนั้นก็มีผลงานทั้งละครโทรทัศน์ และภาพยนตร์มากมาย อาทิ ตลาดอารมณ์ (2526), เรือมนุษย์ (2529), เรือนซ่อนรัก (2553) เป็นต้น
ปัจจุบัน วรารัตน์ เทพโสธร มีลูกสาว 2 คน ทำงานเป็นผู้จัดการโรงแรมรามาการ์เด้นส์ และยังแสดงละครอยู่หลายเรื่องด้วยกัน
ฯลฯ
ไอโฟน 5ซี
ไอโฟน 5ซี () เป็นสมาร์ตโฟนจอสัมผัส ที่ผลิตโดยบริษัท แอปเปิล มันเป็นหนึ่งในสองรุ่นต่อจาก ไอโฟน 5 คู่กับไอโฟน 5เอส ซึ่งแอปเปิลจัดงานเปิดตัวอย่างเป็นทางการเมื่อวันที่ 10 กันยายน พ.ศ. 2556 และจะเริ่มต้นการสั่งจองล่วงหน้าเมื่อ 13 กันยายน พ.ศ. 2556
โทะชิโอะ ฮิระโนะ
ศาสตราจารย์ ดร.โทะชิโอะ ฮิระโนะ (平野 俊夫 Hirano Toshio) เกิดเมื่อวันที่ 17 เมษายน ค.ศ. 1947 ในจังหวัดโอซะกะ ประเทศญี่ปุ่น เป็นนักวิทยาศาสตร์ด้านภูมิคุ้มกันวิทยา มีชื่อเสียงจากการค้นพบ interleukin-6 และวิธีการนำไปใช้รักษาโรค ปัจจุบันดำรงตำแหน่งอธิการบดี คนที่ 17 แห่งมหาวิทยาลัยโอซะกะ ตั้งแต่เดือนสิงหาคม ค.ศ. 2011
ฮิเดกิ ยูกาวะ
ฮิเดกิ ยูกาวะ เกิดเมื่อวันที่ 23 มกราคม ค.ศ. 1907 เป็นนักวิทยาศาสตร์ สาขาฟิสิกส์เชิงทฤษฎีที่มีชื่อเสียงของญี่ปุ่น และเป็นชาวญี่ปุ่นคนแรกที่ได้รับรางวัลโนเบล
ยูกาวะ เกิดที่โตเกียว ประเทศญี่ปุ่น เติบโตที่เกียวโต และจบการศึกษาจากมหาวิทยาลัยเกียวโตในปี 1929 จากนั้น ทำหน้าที่เป็นอาจารย์ที่มหาวิทยาลัยเกียวโตเป็นเวลา 4 ปี โดยหลังจบการศึกษา ยูกาวะสนใจงานด้านฟิสิกส์เชิงทฤษฎี โดยเฉพาะฟิสิกส์อนุภาค จากนั้นในปี 1932 ยูกาวะแต่งงานกับซูมิ มีบุตรชาย 2 คนคือ ฮารูมิ กับ ทากาอากิ ในปี 1933 ยูกาวะย้ายมาดำรงตำแหน่งผู้ช่วยศาสตราจารย์ที่มหาวิทยาลัยโอซากะเมื่ออายุได้ 26 ปี
ในปี 1935 ยูกาวะเผยแพร่งานวิจัยเรื่องทฤษฎีของเมซอน ซึ่งอธิบายอันตรกิริยาระหว่างโปรตอนกับนิวตรอน และเป็นงานวิจัยชิ้นแนวหน้าในสมัยนั้น จากนั้นในปี 1940 ยูกาวะได้ย้ายไปดำรงตำแหน่งศาสตราจารย์ที่มหาวิทยาลัยเกียวโต และในปี 1949 ย้ายไปดำรงตำแหน่งศาสตราจารย์ประจำมหาวิทยาลัยโคลัมเบีย ประเทศสหรัฐอเมริกา ซึ่งในปีเดียวกันนั้นเอง ยูกาวะได้รับรางวัลโนเบลสาขาฟิสิกส์ จากการที่นักวิทยาศาสตร์ค้นพบอนุภาคไพออนตรงตามที่ยูกาวะได้ทำนายไว้เมื่อปี 1947
ยูกาวะยังเป็นบรรณาธิการหนังสือเรื่อง Progress of Theoretical Physics และเผยแพร่หนังสือเรื่อง Introduction to Quantum Mechanics ในปี 1946 และ Introduction to the Theory of Elementary Particles ในปี 1948
ยูกาวะเกษียณอายุจากตำแหน่งศาสตราจารย์เกียรติคุณแห่งมหาวิทยาลัยเกียวโตในปี 1970 ก่อนจะเสียชีวิตที่บ้านในเขตซาเกียว เกียวโต เมื่อวันที่ 8 กันยายน ค.ศ. 1981 ด้วยโรคปอดอักเสบและหัวใจล้มเหลวในวัย 74 ปี สุสานของยูกาวะตั้งอยู่ที่แขวงฮิงาชิยามะ นครเกียวโต
สมคิด นวลเปียน
นายสมคิด นวลเปียน (เกิด 20 กรกฎาคม พ.ศ. 2490) อดีตสมาชิกสภาผู้แทนราษฎรจังหวัดพัทลุง 3 สมัย
นายสมคิด นวลเปียน เกิดเมื่อวันที่ 20 กรกฎาคม พ.ศ. 2490 เป็นบุตรของนายสง และ นางขวัญ นวลเปียน สำเร็จการศึกษาระดับปริญญาตรี การศึกษาบัณฑิต สาขาประวัติศาสตร์ จาก มหาวิทยาลัยศรีนครินทรวิโรฒ
สมรสกับฤทัย นวลเปียน (สกุลเดิม:จินดาพล)
พี่สาวของเรวุฒิ จินดาพล มีธิดา 3 คน
ปัจจุบัน สมคิด ใช้ชีวิตอย่างสงบเรียบง่าย ณ อำเภอกงหรา จังหวัดพัทลุง บ้านเกิด
เริ่มเข้ารับราชการครูที่โรงเรียนบ้านไร่เหนือ เมื่อ พ.ศ. 2512 ต่อมาได้รับการแต่งตั้งให้รักษาการในตำแหน่งครูใหญ่เมื่อ พ.ศ. 2515 – 2517 และได้เลื่อนตำแหน่งเป็นอาจารย์
ใหญ่ในปี พ.ศ. 2527 จนกระทั่งได้รับการแต่งตั้งให้เป็นอาจารย์ใหญ่โรงเรียนวัดเขาวงก์ อำเภอกงหรา ก่อนที่จะลาออกจากราชการ เมื่อ พ.ศ. 2531
นอกจากรับราชการครูแล้ว สมคิดยังมีผลงานการเขียนเรื่องสั้นและบทกวีออกพิมพ์เผยแพร่อยู่เสมอ ทั้งนี้ในปี 2528 สมคิด ได้ส่งบทกวีชื่อ "พระเจ้าของต้อยติ่ง" ไปประกวดบทกวี
ขนาดยาวในปีเยาวชนสากลของสำนักงานส่งเสริมเยาวชนแห่งชาติ(สยช.) ได้รับรางวัลดีเด่น อีกด้วย
สมคิด ลงสมัครรับเลือกตั้งสมาชิกสภาผู้แทนราษฎรจังหวัดพัทลุงครั้งแรก ใน พ.ศ. 2531 สังกัดพรรคประชาธิปัตย์ แต่ได้รับเลือกตั้งครั้งแรกในเดือนกันยายน พ.ศ. 2535 และได้รับเลือกติดต่อกันจนถึง พ.ศ. 2539 ก่อนที่จะวางมือทางการเมือง เนื่องจากปัญหาสุขภาพ
สมคิด นวลเปียน ได้รับการเลือกตั้งเป็นสมาชิกสภาผู้แทนราษฎรมาแล้ว 3 สมัย คือ